Lawnsio Strategaeth Troseddau Gwledig Heddlu Dyfed-Powys\nMae Heddlu Dyfed-Powys wedi arddangos ei ymrwymiad tuag at gadw ei gymunedau arunig yn ddiogel trwy lansio strategaeth troseddau gwledig.\nNod y strategaeth yw diogelu cymunedau gwledig trwy atal troseddau, casglu cudd-wybodaeth, gorfodi a sicrhau, yn ogystal â mynd i’r afael â materion sy’n ymwneud â bregusrwydd a niwed cudd.\nMae’r heddlu wedi addo datblygu gwybodaeth a sgiliau gwledig arbenigol swyddogion heddlu, staff a Chwnstabliaid Gwirfoddol, i gynnal presenoldeb amlwg a darparu ymateb effeithiol i droseddau a digwyddiadau mewn cymunedau gwledig a ffermio.\nYn 2016/17, cofnododd Heddlu Dyfed-Powys tua 500 o droseddau a oedd wedi’u cyflawni ar ffermydd. Roedd y troseddau hyn yn cynnwys byrgleriaethau a oedd yn targedu caeau ac adeiladau amaethyddol, gyda da byw, beiciau cwad, trelars, peiriannau, gatiau, arfau a metel sgrap yn cael eu dwyn, yn ogystal â difrod troseddol a achoswyd i gnydau, tir, adeiladau, ffensys, peiriannau ac eiddo arall.\nEr bod y ffigurau’n cyfateb i lai nag 1.4 trosedd y dydd ar draws yr heddlu, credir bod diffyg adrodd am droseddau sy’n gysylltiedig â ffermio, a hynny oherwydd y canfyddiad o ymateb a chanlyniad gwael. Mae hyn yn arwain at ddicter, rhwystredigaeth a gofid, sy’n arwain at ddisgwyliad isel ac ofn y bydd troseddau’n cynyddu.\nAnelir datblygu a gweithredu’r strategaeth troseddau gwledig at dorri’r cylch hwn drwy well ymgysylltu a chyfathrebu â chymunedau.\nHefyd, mae’n ystyried troseddau sydd ddim yn ymwneud â ffermio’n benodol, megis trais domestig, camfanteisio’n rhywiol ar blant, a chaethwasiaeth modern. Hawdd fyddai peidio â sylwi ar y rhain mewn lleoliadau arunig. Hefyd, ystyrir troseddau bwyd a busnes, troseddau bywyd gwyllt a diogelwch y ffyrdd.\nDywedodd yr Uwch-arolygydd Robyn Mason, arweinydd yr heddlu ar gyfer troseddau gwledig: Gweledigaeth Heddlu Dyfed-Powys yw diogelu cymunedau a chadw’r rhai sy’n agored i niwed yn ddiogel, ac mae’n rhaid i ni ddeall anghenion y cymunedau rydyn ni’n gwasanaethu ar draws pedair sir sy’n ymestyn dros ddau draean o Gymru.\n“Mae gwneuthuriad yr ardal heddlu’n amrywiol iawn, a byddai’n amhosibl targedu troseddau ym mhob ardal yn yr un ffordd. Gall cymunedau arunig a lleoliadau anghysbell fod yn agored i niwed oherwydd eu hunion natur, a gosodir cyfrifoldeb ar blismona i ymateb i’r heriau hyn.\n“Rydyn ni hefyd yn deall y gall effaith trosedd fod yn uwch mewn ardaloedd gwledig, lle y gellir effeithio’n ddifrifol ar fywoliaeth ffermwyr a thyddynwyr, yn ogystal â’r cyfleoedd economaidd a gyflwynir iddynt gan dwristiaeth.\n“Gyda hyn mewn golwg, rydyn ni wedi ysgrifennu strategaeth troseddau gwledig sydd wedi’i theilwra’n benodol ar gyfer ein cymunedau anghysbell. Rydyn ni eisiau sicrhau eu bod nhw’n medru teimlo’n ddiogel a bod yn ddiogel.”\nATAL Presenoldeb Terfysgwyr ac Eithafwyr Ar-lein\nHeddluoedd ledled Cymru yn lansio ymgyrch i roi diwedd ar camdrin plant yn rhywiol a camfanteisio'n rhywiol arnynt ar-lein\nWelsh Police forces launch crack down on drink and drug driving\nCynllun Gweithredu ar gyfed Cam-Drim Domestig 2018 - 2019\nTrydar - GwarchodGwledig: Dyfed-Powys\nStrategaeth Troseddau Gweldig Heddlu Dyfed-Powys\nGwybodaeth a Chwestiynau Cyffredin am Coronafeirws (COVID-19)\nApêl ar gyfer David Hugh Jones, unigolyn coll o Dre’r-ddôl


Chwilio am y cyfreithiwr neu drawsgludwr priodol - Y Gwasanaeth Cynghori Ariannol\nBydd cyfreithiwr neu drawsgludwr yn delio â’r holl agweddau cyfreithiol o brynu a gwerthu eiddo i chi. Bydd un da yn rhoi diweddariadau rheolaidd i chi, a gall eich cefnogi yn ystod proses sy’n debygol o fod yn ofidus iawn. Dysgwch sut i ddewis cyfreithiwr, y ffioedd a’r cwestiynau i holi.\nY cwestiwn cyntaf a ofynnir i chi wrth i chi wneud cynnig ar eiddo yw enw a manylion cyswllt eich cyfreithiwr neu drawsgludwr trwyddedig. Trawsgludo yw’r term cyfreithiol ar gyfer trosglwyddo perchnogaeth eiddo, p’un a ydych yn prynu neu werthu.\nBydd cyfreithiwr neu drawsgludwr yn delio â chontractau, rhoi cyngor cyfreithiol, cyflawni chwiliadau cyngor lleol, yn delio â’r Gofrestrfa Dir a throsglwyddo’r cronfeydd i dalu am eich eiddo. Mae’n rôl bwysig, felly dewiswch yn ofalus.\nMae cyfreithwyr fel arfer yn ddrytach na thrawsgludwyr ac yn gyfreithwyr cymwysedig, felly gallant gynnig ystod lawn o wasanaethau cyfreithiol. Mae trawsgludwyr trwyddedig yn arbenigo mewn eiddo ond ni allant ddelio â materion cyfreithiol cymhleth.\nGofynnwch i ffrindiau a theulu.\nMae trawsgludo ar-lein yn faes sy’n tyfu. Fyddwch chi ddim ond yn delio â nhw trwy e-bost neu dros y ffôn, ond yn aml bydd yn rhatach. Fodd bynnag, fyddwch chi ddim yn gwbl sicr o ansawdd y gwasanaeth, mae’n bosibl na fyddwch yn siarad â’r un unigolyn bob tro byddwch yn ffonio, ac ni allant ddelio â phroblemau cyfreithiol mwy cymhleth.\nGwnewch yn siŵr fod yr arbenigwr eiddo a ddewiswch yn aelod o Cymdeithas y Gyfraith Cymru a Lloegr/ Cymdeithas y Gyfraith yr Alban ac yn aelod o’r Cynllun Ansawdd Trawsgludo Cymdeithas y Gyfraith.\nRhaid i drawsgludwyr fod yn aelodau o Gyngor y Trawsgludwyr Trwyddedig.\ncanran o bris yr eiddo, neu\ncyfradd fesul awr.\nGwnewch yn siŵr fod y dyfynbrisiau yn dadansoddi’r holl gostau, gan ganiatáu ar gyfer TAW, fel eich bod yn cymharu tebyg at ei debyg. Dylent gynnwys taliadau ar gyfer:\ntreth stamp ar eiddo dros £125,000\nTreth Tir Treth Stamp, Treth Trafododiad Tir a Threth Trafododiad Tir ac Adeiladau ble mae’n berthnasol\n“treuliau” – costau eraill yn cynnwys gwasanaethau post a negeswyr\ngwaith ychwanegol os yw’r broses yn fwy cymhleth neu ar frys na’r disgwyl.\nGall y gwasanaeth a dderbyniwch yn ystod y broses o brynu eiddo wneud gwahaniaeth mawr i ba mor hawdd neu anodd yw pethau i chi.\nDod o hyd i’r adegau gorau a’r ffyrdd gorau i gysylltu â nhw.\nA oes ganddynt system sy’n caniatáu i chi olrhain sut mae’r pwrcasiad yn mynd yn ei flaen?\nAtalfeydd ar y ffordd\nGall prynu a gwerthu cartrefi fod yn broses rwystredig ac mae’n sicr y bydd yna atalfeydd – mawr neu fach – ar hyd y ffordd. Gallai’r atalfeydd hyn gynnwys:\nY gwerthwr yn tynnu allan – mae hyn yn anlwcus, ac yn rhwystredig iawn. Gallwch ofyn am gyfraniad tuag at eich ffioedd cyfreithiol, ond nid oes unrhyw rwymedigaeth i dalu.\nCyfreithiwr nad yw’n cyfathrebu â chi – gall hyn beri gofid.\nCael eich gasympio – pan fydd rhywun yn cynnig talu mwy na’r cynnig a dderbyniwyd gennych chi.\nY gost yn mynd i fyny pan fyddwch mewn cadwyn – gallwch benderfynu a ydych am fwrw ymlaen â phrynu.\nProblemau a ganfuwyd yn ystod arolwg.\nAnhawster o ran cael morgais.\nComisiwn Cwynion Cyfreithiol Yr Albanopens in new window\nCyngor ar forgeisi – a ddylech gael ymgynghorydd morgais


Iechyd yn ystod ac ar ôl beichiogrwydd - Cyngor Sir Benfro\nIechyd yn ystod ac ar ôl beichiogrwydd\n1. Datblygiad y Plentyn\n2. Iechyd yn ystod ac ar ôl beichiogrwydd\n3. Peidio ag ysmygu yn ystod beichiogrwydd\n4. Bwydo ar y fron\n5. Y blynyddoedd cyntaf\n6. Llinell Amser Datblygiad y Blynyddoedd Cynnar\n7. Dechrau am Oes\n8. Imiwneiddio plant\nPage Menu Datblygiad y Plentyn Iechyd yn ystod ac ar ôl beichiogrwydd Peidio ag ysmygu yn ystod beichiogrwydd Bwydo ar y fron Y blynyddoedd cyntaf Llinell Amser Datblygiad y Blynyddoedd Cynnar Dechrau am Oes Imiwneiddio plant\nMae'r Pregnancy and Baby Guide gan y GIG yn rhoi gwybodaeth gynhwysfawr ynghylch beichiogi, beichiogrwydd, rhoi genedigaeth, babanod newydd anedig a phlant bach.\nMae'r Ymddiriedolaeth Geni Plant, a elwir yn NCT, yn sefydliad elusennol gwirfoddol a sefydlwyd hanner can mlynedd yn ôl sy'n cynnig gwybodaeth a chymorth ynghylch beichiogrwydd, rhoi genedigaeth a magu plant yn y blynyddoedd cynnar.\nMae llinell gymorth NCT yn cynnig gwybodaeth a chymorth arbenigol ynghylch beichiogrwydd a rhoi genedigaeth a bwydo ar y fron, gan gynghorwyr bwydo ar y fron ac athrawon cyn-geni.\nMae llinell gymorth NCT hefyd yn cynnig cymorth ôl-enedigol â materion megis llefain, cwsg ac iselder yn yr wythnosau ar ôl yr enedigaeth.\nLlinellau Cymorth NCT\nAr gyfer cymorth ymarferol ac emosiynol â phob agwedd ar feichiogrwydd, rhoi genedigaeth a magu plant yn y blynyddoedd cynnar gan gynnwys help â bwydo, ffoniwch linell gymorth NCT ar 0300 330 0700\nLlinell Beichiogrwydd a Genedigaeth NCT 0300 330 0772 9am i 8pm, dydd Llun i ddydd Gwener\nAr gyfer eich holl gwestiynau sy'n ymwneud â'ch beichiogrwydd neu brofiadau wrth roi genedigaeth. Mae athrawon cyn-geni cymwysedig ar gael i wrando a chynorthwyo.\nLlinell Bwydo ar y Fron NCT 0300 330 0771 8am-10pm, bob dydd o'r flwyddyn gan gynnwys Gwyliau Banc\nFfoniwch i siarad â chynghorydd bwydo ar y fron cymwysedig o NCT ynglŷn â bwydo eich baban. Mae'r mwyafrif o famau'n dymuno bwydo ar y fron ac mae gan NCT yn arbenigwyr a all eich cynorthwyo i wireddu eich dymuniad. Gall NCT hefyd eich helpu os byddwch yn penderfynu defnyddio rhywfaint o laeth fformiwla neu ei ddefnyddio'n unig a'ch bod yn dymuno cael cymorth i wneud hyn. Gall NCT helpu pan ddaw'r adeg i ddechrau bwydo bwyd solet i'ch baban neu os ydych yn dymuno newid rhwng bwydo ar y fron a llaeth fformiwla.\nLlinell ôl-enedigol NCT 0300 330 0773 9am-1pm, dydd Llun i ddydd Gwener\nMae bywyd gyda baban newydd yn her ac mae ymarferwyr cymwysedig NCT ar gael i siarad â chi os bydd gennych gwestiynau neu os byddwch yn ei chael yn anodd ymdopi ag unrhyw ran o fod yn rhiant i faban newydd.\nID: 1730, adolygwyd 06/10/2021


Tala I Doler yr Unol Daleithiau Cyfradd cyfnewid\nData cyfraddau cyfnewid y Cenhedloedd Unedig ar 07/08/2020 11:30\nTala i Doler gyfradd gyfnewid heddiw. Tala yn Doler yr Unol Daleithiau heddiw.\nTala i Doler gyfradd gyfnewid heddiw\n1 Tala (WST) yn hafal i 0.38 Doler yr Unol Daleithiau (USD)\n1 Doler yr Unol Daleithiau (USD) yn hafal i 2.62 Tala (WST)\nCyfnewidiad Tala i Doler yr Unol Daleithiau ar y gyfradd gyfnewid go iawn ar gyfer heddiw yw 07 Awst 2020. Gwybodaeth o'r ffynhonnell. Mae gan y gyfradd cyfnewid arian cyfred werth cyfartalog y dydd yn ôl canlyniadau masnachu ar y gyfnewidfa ac fe'i gosodir am y diwrnod cyfan gan y banc cenedlaethol. Gwneir cyfnewid arian cyfred mewn banciau neu fanciau ar-lein ar y gyfradd banc yn seiliedig ar y gyfradd gyfnewid swyddogol a ddangosir ar y dudalen hon. Dyma gyfeirnod dyddiol am ddim ar gyfraddau cyfnewid arian cyfred.\nMae 1 Tala bellach yn 0.38 Doler yr Unol Daleithiau yn Ewrop. Mae 1 Tala wedi dod yn ddrytach gan 0.003428 Doler yr Unol Daleithiau heddiw ym Manc Ewrop. Mae cyfradd gyfnewid Tala yn tyfu heddiw yn erbyn Doler yr Unol Daleithiau yn ôl data Ewropeaidd. Ar gyfer 1 Tala nawr mae angen i chi dalu 0.38 Doler yr Unol Daleithiau ar gyfradd banc Ewropeaidd.\nTrosi Tala I Doler yr Unol Daleithiau Tala I Doler yr Unol Daleithiau byw ar farchnad cyfnewid Forex Tala I Doler yr Unol Daleithiau Hanes y gyfradd gyfnewid\nTala I Doler yr Unol Daleithiau Cyfradd cyfnewid heddiw yn 07 Awst 2020\nSut y gellir gweld cyfradd gyfnewid Tala i Doler yr Unol Daleithiau dros yr ychydig ddyddiau diwethaf yn ein sampl o'r gronfa ddata a ddangosir yn y tabl. Dangosir gwerthoedd Tala i Doler yr Unol Daleithiau ar gyfer y dyddiau diwethaf yn y tabl ar y wefan. Mae'n bwysig gweld nid yn unig y gyfradd gyfnewid ar gyfer heddiw, ond hefyd y cyfraddau ar gyfer ddoe a'r diwrnod o'r blaen. Rhagfynegwch gyfradd gyfnewid Tala i Doler yr Unol Daleithiau ar gyfer yfory, yn seiliedig ar ddata ar werth y cyfnewid y dyddiau hyn.\n07.08.2020 0.38346 0.003428 ↑\n06.08.2020 0.380032 -0.002819 ↓\nMae 10 Tala bellach yn werth 3.82 Doler yr Unol Daleithiau. Pris 50 Tala ar y gyfradd gyfnewid yw 19.11 Doler yr Unol Daleithiau. Mae 100 Tala ar y gyfradd gyfnewid yn hafal i 38.23 Doler yr Unol Daleithiau. Mae 250 Tala bellach yn werth 95.56 Doler yr Unol Daleithiau. Mae 1 Tala bellach yn hafal i 0.38 Doler yr Unol Daleithiau. Cyfradd swyddogol y banc cenedlaethol. Mae 1 Tala wedi dod yn ddrytach gan 0.003428 Doler yr Unol Daleithiau heddiw yn ôl cyfradd gyfnewid banc y wlad .\n3.82 USD 19.11 USD 38.23 USD 95.56 USD 191.13 USD 382.26 USD 955.64 USD 1 911.29 USD\n2.62 Tala, cost 1 Doler yr Unol Daleithiau ar y gyfradd gyfnewid ar gyfer heddiw. Ar gyfer 5 USD mae angen i chi dalu 13.08 Tala . Ar gyfer 10 USD mae angen i chi dalu 26.16 Tala . Ar gyfer 25 USD mae angen i chi dalu 65.40 Tala . Mae cyfradd gyfnewid Tala yn cynyddu yn erbyn Doler yr Unol Daleithiau. Cost 1 Tala heddiw yw 0.38 Doler yr Unol Daleithiau, fel y sefydlodd banc cenedlaethol y wlad .\n2.62 WST 13.08 WST 26.16 WST 65.40 WST 130.80 WST 261.60 WST 654.01 WST 1 308.02 WST


Cymro Cymraeg yn erbyn Sais yn yr O2 – Golwg360\nCymro Cymraeg yn erbyn Sais yn yr O2\n14 Mawrth 2017 am 12:50 Diweddarwyd am 13:41\nO'r dde i'r chwith: Chris Rees (hyfforddwr Brett), Brett Johns, Euros Jones-Evans (cwmni Tanabi)\nFe fydd ymladdwr crefftau ymladd cymysg (MMA) o Gymru yn gwireddu breuddwyd nos Sadwrn wrth iddo ymladd ar yr un cerdyn â’i arwr Brad Pickett yn yr O2 yn Llundain.\nFe fydd 13 o ornestau’n cael eu cynnal ar y noson.\nYr uchafbwynt fydd gornest rhwng yr Americanwyr Jimi Manuwa a Corey Anderson.\nOnd wrth i Brad Pickett ddirwyn ei yrfa i ben nos Sadwrn, fe allai buddugoliaeth dros y Sais Ian Entwistle roi hwb sylweddol i yrfa Brett Johns, y Cymro Cymraeg o Bontarddulais.\nYn ôl Brett Johns, bydd ei ornest yntau yn erbyn y Sais yn gyfle i “orffen y swydd oedd y bois rygbi ddim” wedi gwneud.\nYmladdwr UFC ar S4C\nBydd y rhaglen Brett Johns: Ymladdwr UFC gan gwmni Tanabi o Abertawe yn cael ei darlledu nos Fercher (9.30pm), gan roi sylw i ymdrechion Brett Johns i gyrraedd brig y gamp.\nFel yr eglura un o gynhyrchwyr y rhaglen, Euros Jones-Evans mae’n gyfnod cyffrous i’r byd MMA yng Nghymru, gyda thri o ymladdwyr – Brett Johns, Jack Marshman a John Phillips – wedi cyrraedd yr UFC.\nYn y pen draw, meddai, fe allai hynny olygu denu gornestau’r UFC i Gymru yn y dyfodol agos.\nGŵyl ryngwladol yn Abertawe’n gwobrwyo ffilm LGBT Gymraeg


PWY YW AUNG SAN SUU KYI?\nCael golwg ar hanes bywyd Aung San Suu Kyi, ac ystyried y gost bersonol o sefyll dros ddemocratiaeth. (Gwasanaeth i esbonio)\nLlwythwch i lawr rai lluniau o Aung San Suu Kyi oddi ar y Rhyngrwyd.\nDychmygwch sut byddech chi’n teimlo pe byddech chi ddim yn gallu gadael eich gwlad rhag ofn i chi beidio gallu dod yn eich ôl.\nNawr, dychmygwch eich bod yn arweinydd cymeradwy eich pobl, wedi eich carcharu mewn ty adfeiliedig, gyda neb yn ymweld â chi ond ceidwaid eich carchar, tra bo unbennaeth greulon yn anrheithio eich gwlad, yn mygu unrhyw wrthblaid ac yn cadw’r boblogaeth mewn tlodi.\nAm gyfnodau maith, dyna sut fywyd oedd bywyd Aung San Suu Kyi, arweinydd y Cynghrair Cenedlaethol er Democratiaeth yn Burma.\nCafodd tad Suu Kyi, y cadfridog Aung San, ei alw’n dad y Burma fodern. Yn 1947, fe fu’n gyfrifol am drafod telerau gwneud y genedl hon o Dde-ddwyrain Asia yn annibynnol oddi wrth yr Ymerodraeth Brydeinig. Ond, yn fuan wedyn, pan oedd Aung San Suu Kyi yn ddim ond dwy oed, cafodd ei lofruddio gan elynion.\nAeth Suu Kyi i’r ysgol, ac yna i goleg yn New Delhi, cyn dechrau astudio wedyn ym Mhrifysgol Rhydychen yn 1969. Yno, fe wnaeth gyfarfod â’r un a ddaeth yn wr iddi’n ddiweddarach. Bu Suu Kyi’n gweithio am beth amser yn Efrog Newydd, yn Japan ac yn Bhutan, ond ymhen amser fe wnaeth ei chartref yn Lloegr gyda’i gwr â’i dau blentyn. Yn 1985, fe astudiodd ar gyfer gradd PhD ym Mhrifysgol Llundain, yn y School of Oriental and African Studies.\nYn 1988, fe aeth yn ôl i Burma i ofalu am ei mam, a oedd yn wael. Ar yr un pryd, fe ddechreuodd weithio i’r mudiad a oedd o blaid democratiaeth, a oedd ar gynnydd yn Burma. Yn fuan, fe ddaeth yn arweinydd y mudiad. Wedi ei hysbrydoli gan athrawiaethau Martin Luther King a Gandhi, dechreuodd Suu Kyi bregethu athroniaeth ymarferol ddi-drais, wedi’i seilio ar gredoau Bwdhyddion Burma.\nAr 8 Awst 1988, cafodd gwrthdystiadau mawr a oedd yn cael eu cynnal i alw am ddemocratiaeth eu hatal yn greulon gan y fyddin. Yn ôl amcangyfrif roedd hyd at ddegau o filoedd o bobl wedi’u lladd bryd hynny.\nAr 18 Medi 1988, fe gipiodd y fyddin y grym. Y mis hwnnw fe fu Suu Kyi wrthi’n helpu i sefydlu’r Gynghrair Genedlaethol er Democratiaeth.\nY flwyddyn ganlynol cafodd ei chyfyngu i’w chartref - a hynny’n aml mewn caethiwed unig yn y blynyddoedd cynnar. Cafodd ei chadw’n gaeth fel hyn am bron 15 mlynedd o’r 21 mlynedd nesaf (roedd ambell gyfnod o ryddid bob yn ail a’r cyfnodau o gaethiwed). Mae’r nifer hwnnw o flynyddoedd yn fwy na nifer y blynyddoedd y mae llawer ohonoch chi wedi byw - ystyriwch hynny am foment. Chafodd hi ddim ei rhyddhau tan ddwy flynedd yn ôl: sef ar 13 Tachwedd 2010.\nGalwyd etholiadau yn 1990 (ychydig cyn i’r rhan fwyaf ohonoch chi gael eich geni), ac fe enillodd y Gynghrair Genedlaethol er Democratiaeth yno fuddugoliaeth enfawr, gan ennill 59 y cant o’r pleidleisiau. Ond fe wnaeth y llywodraeth filwrol ddatgan nad oedd canlyniadau’r etholiad y cyfrif, a dweud eu bod yn ddi-rym. Cafwyd protest ryngwladol yn erbyn y llywodraethwyr milwrol am eu polisïau bwystfilaidd ac am eu bod yn gwrthod trosglwyddo’r grym i’r arweinwyr oedd wedi etholedig. Yn y cyfamser, cadwyd Suu Kyi yn gaeth eto.\nYn 1991, dyfarnwyd Gwobr Heddwch Nobel i Aung San Suu Kyi. Nododd y pwyllgor dyfarnu bod brwydr Suu Kyi yn un o’r enghreifftiau mwyaf hynod o ddewrder sifil yn Asia yn y degawdau diwethaf. Mae hi wedi dod yn symbol pwysig yn y frwydr yn erbyn gormes. Oherwydd ei bod yn cael ei chadw’n gaeth, doedd hi ddim yn gallu teithio i Oslo i dderbyn y wobr ei hun, a thraddodi ei haraith wrth ei derbyn.\nDaeth un adeg anoddach na’r cyfan i ran Suu Kyi yn 1999. Roedd ei gwr, yr academydd Prydeinig Dr Michael Aris, yn marw o ganser. Doedd hi ddim wedi ei weld ers 1995. Fe roddodd llywodraeth Burma ganiatâd iddi adael y wlad er mwyn cael mynd i weld ei gwr, ond doedd dim sicrwydd y cai hi ganiatâd i ddod yn ei hôl i’r wlad wedyn, ar ôl hynny. Fe ddewisodd hi aros yn Burma a pharhau â’i hymgyrch.\nChafodd hi ddim gweld ei gwr. Fe fu farw ar 27 Mawrth 1999. Yn ystod y cyfnod hir y bu’n gaeth, doedd Suu Kyi ddim yn cael gweld ei phlant ychwaith, roedden nhw’n byw ym Mhrydain.\nYn ystod caethiwed Suu Kyi’, fe ddioddefodd Burma flynyddoedd dychrynllyd:\n- yn 2007, cafodd ymgyrchoedd gwrthdystio yn erbyn polisïau’r llywodraeth, ymgyrchoedd a oedd yn cael eu harwain gan fynachod Bwdhaidd, eu hatal trwy ddulliau treisgar iawn;\n- yn 2008, rhwygodd Seiclon Nargis rhwygo trwy’r wlad, gan ladd dros 100,000 o bobl ac achosi gwerth $10 biliwn o ddifrod.\nTua diwedd 1999, dechreuwyd rhoi ychydig mwy o ryddid i Suu Kyi. Cafodd ganiatâd i gyfarfod arweinwyr gwledydd eraill a oedd ar ymweliad, ac i gyfarfod ag arweinyddion ei phlaid ei hun.\nCyhoeddodd llywodraeth Burma etholiad cyffredinol, y gyntaf mewn dau ddegawd, ar 7 Tachwedd 2010. Cyhoeddwyd hefyd y byddai Suu Kyi yn cael ei rhyddhau, ond na fyddai byth yn gallu sefyll fel ymgeisydd mewn etholiad.\nAr 13 Tachwedd 2010, cafodd ei rhyddhau o’i chyfyngiadau. Yn ddiweddarach y mis hwnnw, cafodd un o’i meibion yr hawl i ddod i ymweld â hi: doedden nhw ddim wedi gweld ei gilydd ers deng mlynedd.\nWyddom ni ddim beth oedd cymhelliad y llywodraeth dros ryddhau Suu Kyi, ond credir bod y llywodraeth yn teimlo’n fwy hyderus ynghylch gallu rheoli ei chefnogwyr. Roedd pwysau sylweddol wedi dod o du arweinwyr byd hefyd.\nDatblygiadau yn Burma\nEr bod colledion enfawr a digwyddiadau trasig ynglyn â’r stori hon, ac mae llawer mwy i’w wneud eto, mae’n dechrau dod yn amlwg fod pethau’n gwella rywfaint yn Burma.\n– Ym mis Hydref 2011, yn dilyn trafodaethau gyda Suu Kyi, caniataodd y llywodraeth, fel arwydd o ewyllys da, y byddai gweithwyr yn cael uno ag undebau llafur.\n– Hefyd ym mis Hydref 2011, cafodd tua un o bob deg o garcharorion gwleidyddol Burma eu rhyddhau.\n– Mae’r llywodraeth newydd wedi cyflwyno hawliau ehangach a rhagor o atebolrwydd.\n– Ym mis Tachwedd 2011, yng ngoleuni’r newidiadau yr oedd y llywodraeth yn eu gwneud, cyhoeddodd y Gynghrair Genedlaethol er Democratiaeth eu bwriad i sefyll etholiad mewn llywodraeth lle’r oedd grym milwrol yn cael ei rannu ag arweinwyr democrataidd sifil. Maen nhw wedi dweud eu bod yn dymuno gweithio fel gwneuthurwyr deddfau o fewn y senedd i ddod â hawliau sifil a democratiaeth i wlad Burma.\n– Mae Suu Kyi wedi cael caniatâd i ymweld â gwledydd eraill a chyfarfod ag arweinwyr tramor.\n– Ym mis Mehefin 2012, o’r diwedd, fe gafodd dderbyn ei Gwobr Heddwch Nobel yn bersonol, a thraddodi ei haraith wrth dderbyn y wobr honno.\n– Yn yr isetholiadau, yn 2012, enillodd Suu Kyi sedd yn y senedd, ac fe enillodd ei phlaid 43 sedd o’r 45 yno.\n– Mae’r newidiadau yn Burma wedi creu cysylltiadau masnach â chenhedloedd eraill. Mae Burma’n wlad gyfoethog ei hadnoddau naturiol, ac fe allai hynny helpu i dynnu pobl y wlad allan o dlodi.\nYn ei haraith enwocaf, mae Suu Kyi'n dadlau mai’r hyn sy’n llygru yw, nid grym, ond ofn. Mae ofn colli rhywbeth yn gyrru llywodraethau i wneud pethau ofnadwy, ac mae eu bwriadau da’n cael eu llygru.\nMae cryfder Suu Kyi, yn wyneb yr her a oedd yn ymddangos yn gwbl amhosibl, yn enghraifft o sut i fyw heb ildio i ofn.\n(Dangoswch y lluniau o Aung San Suu Kyi.)\nWeithiau, rydyn ni’n gorfod sefyll dros yr hyn y gwyddom ni sy’n iawn.\nWeithiau, mae hynny’n beth hynod o gostus.\nYn achos Aung San Suu Kyi, roedd yn golygu byw fel carcharor mewn un ty am bron i 15 mlynedd allan o 21.\nHeb weld fawr ddim o gwbl ar ei gwr, a methu bod gydag ef wrth iddo farw.\nHeb weld ei phlant am ddeng mlynedd.\nTreuliwch foment neu ddwy, nawr, yn ystyried: Beth fyddech chi’n fodlon sefyll er ei fwyn, ar y fath gost?\nDiolch am y system ddemocrataidd rydyn ni’n byw ynddi, system na fyddwn prin yn meddwl am ei bodolaeth.\nrhown ddiolch am fywydau pobl ddewr a phobl nobl fel Aung San Suu Kyi.\nGad i ni fod yn barod, ac yn abl, i sefyll dros ein hegwyddorion fel y gwnaeth hi,\na rho i ni’r gallu i wneud hynny os bydd rhaid i ni.\nHelpa ni i drechu ein hofnau, a sefyll dros wirionedd a democratiaeth.\n‘Abraham, Martin and John’, recordiad gan Dion.


Tobogan » Parc Gwledig Pen-bre\nFel y mwyafrif o wefannau rydym yn defnyddio cwcis. Er mwyn darparu gwasanaeth personol, ymatebol ac i wella'r wefan, rydyn ni'n cofio ac yn storio gwybodaeth am sut rydych chi'n ei defnyddio. Gwneir hyn gan ddefnyddio ffeiliau testun syml o'r enw cwcis sy'n eistedd ar eich cyfrifiadur. Mae'r cwcis hyn yn gwbl ddiogel ac ni fyddant byth yn cynnwys unrhyw wybodaeth sensitif. Dim ond ni sy'n eu defnyddio.\nHome » Tobogan\nTobogan - 3 REID\nMae'r daith yn mynd â chi i ben y llethr sgïo i chi gael golygfeydd godidog o'r Parc cyn i chi fwynhau taith gyffrous wrth i chi deithio i lawr trwy'r coed. Mae angen i blant fod yn 8 oed neu'n hŷn i reidio ar eu pennau eu hunain, gall plant rhwng tair a 7 reidio am ddim gydag oedolyn sy'n talu.\nAr agor 6yb - 10yh Bob dydd\nCynhyrchir y wefan hon gan Farchnata a Chyfryngau Cyngor Sir Caerfyrddin. Gwaherddir yn benodol echdynnu unrhyw ddeunydd ffotograffig neu ysgrifenedig o'r tudalennau hyn heb ganiatâd. Nid yw'r Awdurdod yn derbyn cyfrifoldeb nac atebolrwydd am unrhyw wallau neu hepgoriadau a gynhwysir ar y tudalennau hyn, ac ni roddir unrhyw warant i unrhyw un o'r gwefannau rhyngrwyd, cyhoeddiadau, lleoliadau atyniadau na sefydliadau a restrir.\n© Hawlfraint Darganfod Sir Gaerfyrddin 2020 | Wedi ei bweru gan


BTC Markets farchnad crypto\nMae platfform masnachu BTC Markets arian cyfred digidol yn darparu cyfnewid arian cyfred digidol ar-lein ar gyfer 11 o barau masnachu gyda 8 crypto darn arian a 2 o arian.\nPris arian cyfred digidol heddiw ar BTC Markets crypto farchnad\nBitcoin $ 8687.30 $ 8687.30\nEthereum $ 164.82 $ 167.48\nEthereum Classic $ 8.78 $ 8.78\nXRP $ 0.226062 $ 0.233757\nLitecoin $ 57.26 $ 61.58\nBasic Attention Token $ 0.221657 $ 0.221657\nGolem $ 0.031420 $ 0.031420\nBitcoin Cash SV [IOU] $ 297.53 $ 297.53\nBTC Markets cyfnewid arian cyfred digidol - cyfnewidfa arian cyfred digidol cyfnewid arian cyfred digidol cyfnewid. Ar y gyfnewidfa arian cyfred digidol hon gallwch brynu neu werthu arian cyfred digidol ar gyfradd am ddim ar-lein. Mae arian cyfred digidol yn cael ei fasnachu'n rhydd ar crypto-gyfnewidfeydd ar y Rhyngrwyd ac nid yw'n cael ei reoli gan unrhyw fanciau, yn wahanol i arian cyfred cenedlaethol. Mae cost arian cyfred digidol ar y farchnad arian cyfred digidol yn rhad ac am ddim ac nid yw'n cael ei reoli gan unrhyw fanc. Mae cyfnewid arian cyfred digidol am crypto arall neu am arian cyfred clasurol yn cael ei berfformio ar gyfnewidfeydd arian cyfred digidol. Yn amlwg, mae'r cyfnewidfa arian cyfred digidol yn gyfnewidydd crypto. Mae'r gyfnewidfa BTC Markets yn rhoi cyfle i chi brynu neu werthu arian cyfred digidol eich hun.\nBTC Markets cyfrol farchnad cryptocoin\nCyfanswm y gyfrol fasnachu ar y farchnad gyfnewid BTC Markets am y 24 awr diwethaf oedd 2 007 151 doler yr Unol Daleithiau .\nMae'r nifer fwyaf o drafodion yn digwydd gyda arian cyfred digidol Bitcoin a XRP , mae'r parau masnachu poethaf yn BTC/AUD ac XRP/AUD .\nGellir galw cyfnewidfa crypto BTC Markets fel hyn:\n- Marchnad crypto BTC Markets.\n- Cyfnewidydd crypto BTC Markets.\n- Cyfnewidfa arian cyfred digidol BTC Markets.\nBTC Markets cyfnewid crypto\nGweler y gyfradd arian cyfred digidol ar y farchnad BTC Markets crypto yn y gwasanaeth hwn o wefan cryptoratesxe.com ar-lein ac am ddim. Gwerth arian cyfred digidol ar 20/01/2020. Tabl o holl werthoedd arian cyfred digidol. Y gyfradd brynu orau a'r gyfradd werthu orau ar y cyfnewidfa crypto BTC Markets heddiw 20/01/2020. Dangosir y gyfrol fasnachu arian cyfred digidol ar BTC Markets ar gyfer heddiw. Marchnad crypto BTC Markets, y arian cyfred digidol a fasnachir fwyaf. Defnyddiwch yr hidlydd ar gyfer masnachu parau ar BTC Markets uwchben y tabl i arddangos trafodion ar gyfer y arian cyfred digidol sydd eu hangen arnoch chi.\nBTC ETH ETC XRP LTC BAT GNT BCHSV\nMae'r tabl yn dangos cyfraddau cyfnewid arian cyfred digidol o BTC Markets stoc. Trosglwyddir cyfraddau cyfnewid ar gyfer pob pâr masnachu yn ddoleri yr Unol Daleithiau.\nBTC/AUD $ 8 687.30 $ 989 888 - Cyfnewid Gorau Bitcoin i Doler Awstralia\nETH/AUD $ 167.48 $ 119 354 - Cyfnewid Gorau Ethereum i Doler Awstralia\nETH/BTC $ 164.82 - - Cyfnewid Gorau Ethereum i Bitcoin\nETC/AUD $ 8.78 $ 5 507 - Cyfnewid Gorau Ethereum Classic i Doler Awstralia\nXRP/AUD $ 0.23 $ 727 782 - Cyfnewid Gorau XRP i Doler Awstralia\nXRP/BTC $ 0.23 $ 982 - Cyfnewid Gorau XRP i Bitcoin\nLTC/AUD $ 57.26 $ 26 603 - Cyfnewid Gorau Litecoin i Doler Awstralia\nLTC/BTC $ 61.58 - - Cyfnewid Gorau Litecoin i Bitcoin\nBAT/AUD $ 0.22 $ 1 460 - Cyfnewid Gorau Basic Attention Token i Doler Awstralia\nGNT/AUD $ 0.03142 $ 5 550 - Cyfnewid Gorau Golem i Doler Awstralia\nBCHSV/AUD $ 297.53 $ 130 025 - Cyfnewid Gorau Bitcoin Cash SV [IOU] i Doler Awstralia\nMae prisiau arian cyfred digidol ar y cyfnewidfa crypto BTC Markets yn cael eu gosod o ganlyniad i fasnachu cyfranogwyr cyfnewid yn rhad ac am ddim. BTC Markets Offeryn ar-lein ar gyfer prynu a gwerthu crypto mewn amser real ar y Rhyngrwyd yw crypto-gyfnewidydd. Cyfnewidydd crypto BTC Markets - yn darparu cyfnewid arian cyfred digidol am arian cyfred safonol neu crypto arall. Offeryn masnachu arian cyfred digidol ar-lein yw cyfnewidfa arian cyfred digidol BTC Markets. Mae'r gyfnewidfa arian cyfred digidol BTC Markets yn un o aelodau'r gymuned fyd-eang o gyfnewidfeydd y mae eu crefftau'n sefydlu cyfraddau crypto am ddim.\nMae tabl y cyfnewidfa BTC Markets yn dangos gwybodaeth am yr holl drafodion masnachu gyda arian cyfred digidol ar gyfer heddiw:


Carcharu Pedoffilydd o Sir Gâr am Droseddau sy'n Dyddio'n Ôl i'r Chwedegau\nMae pensiynwr o Sir Gâr wedi cael ei garcharu am gyfres o droseddau rhywiol yn erbyn plant sy'n dyddio'n ôl i'r chwedegau.\nHeddiw (ddydd Iau, 30 Mai 2019), cafodd David Allen Davies, o Bontyberem, ei ddedfrydu i chwe blynedd a hanner o garchar yn Llys y Goron Abertawe am droseddau yn erbyn dau blentyn. Mae wedi cael ei roi ar y gofrestr troseddwyr rhyw am gyfnod amhenodol.\nArestiwyd Davies, sy'n cael ei adnabod yn lleol fel 'Dai Love' a 'Dai Trout', gan Heddlu Dyfed-Powys ym mis Gorffennaf 2016, ar ôl i un o'i ddioddefwyr ganfod y nerth i hysbysu'r heddlu am y gamdriniaeth a ddioddefodd bron hanner can mlynedd yn ôl - pan oedd ond yn saith mlwydd oed.\nYn ystod yr ymchwiliad, dywedodd ail ddioddefwr wrth y swyddogion fod Davies wedi talu iddi berfformio gweithredoedd rhywiol arno pan oedd hi'n ddim ond wyth oed.\nNid oedd y merched yn adnabod ei gilydd ac nid oeddent erioed wedi cyfarfod o'r blaen, a dywedodd y ddwy fod y troseddau wedi digwydd yn ei gartrefi ym Mhontyberem a Chaerfyrddin.\nWrth i'r ymchwiliad fynd rhagddo, daeth y swyddogion i wybod am fanylion pryderus ynghylch ymddygiad Davies, a chlywsant fod ganddo enw am wneud cynigion i ferched ifanc.\nMaent yn annog unrhyw un sydd wedi cael ei gam-drin yn rhywiol gan Davies, neu gan unrhyw un arall, i gysylltu â nhw.\nMeddai'r swyddog a arweiniodd yr ymchwiliad, y Ditectif Gwnstabl Lee Davies: “Mae hwn wedi bod yn ymchwiliad cymhleth, sydd wedi mynd â'r tîm ar hyd a lled Cymru a Lloegr.\n“Roedd gorfod ailgodi'r atgofion hyn yn brofiad poenus iawn i'r dioddefwyr, a hoffwn ddiolch iddynt am eu dewrder. Rwy'n gobeithio y gallant nawr ddechrau symud ymlaen o'r bennod hon yn eu bywydau.\n“Yn anffodus, nid yw Davies erioed wedi derbyn y cyfrifoldeb am y troseddau a gyflawnodd yr holl flynyddoedd hynny yn ôl. Nawr ein bod yn gwybod am ei ymddygiad, rydym yn credu y gallai fod mwy o ddioddefwyr.\n“Rwy'n annog unrhyw un sydd wedi cael ei effeithio ganddo i gysylltu â ni. Mae gennym swyddogion heddlu arbenigol a fydd yno i'ch cefnogi chi. ”\nAr 8 Ebrill 2019 yn llys y goron Abertawe, cafwyd Davies yn euog o 13 cyhuddiad o ymosod yn anweddus ac anwedduster dybryd tuag at ferched a oedd o dan 14 oed ar y pryd.\nOs ydych wedi cael eich cam-drin yn rhywiol pan oeddech yn blentyn, nes os ydych yn cael eich cam-drin yn rhywiol nawr, rhowch wybod i Heddlu Dyfed-Powys drwy ffonio 101 a gofyn am gael siarad â swyddog yn gyfrinachol. Bydd rhywun yn gwrando arnoch chi a byddwch yn cael eich cymryd o ddifrif. Gallwch ein hysbysu ar-lein drwy ein gwefan: https://www.dyfed-powys.police.uk/cy/contact-us/report-an-incident/.\nP'un a ydych yn dewis ein hysbysu am y drosedd ai peidio, gall Goleudy, y Gwasanaeth Dioddefwyr a Thystion, roi cefnogaeth a chymorth pellach i chi. Ffoniwch 0300 1232996 neu e-bostiwch goleudy@dyfed-powys.pnn.police.uk\nCaiff y rhai a gafodd eu cam-drin yn rhywiol pan oeddent yn blant eu hannog hefyd i ystyried rhannu eu profiad gyda The Truth Project, sy'n rhan o'r Ymchwiliad Annibynnol i Achosion o Gam-drin Plant yn Rhywiol (IICSA). Fe'i sefydlwyd yn 2015 i ymchwilio i sefydliadau a chyrff sydd wedi methu ag amddiffyn plant rhag cam-drin rhywiol. Drwy rannu eu profiadau, mae dioddefwyr a goroeswyr yn gwneud cyfraniad pwysig at waith yr Ymchwiliad a bydd eu profiadau yn bwydo i'r canfyddiadau a'r argymhellion ac yn dylanwadu arnynt. Ewch i www.truthproject.org.uk i gael rhagor o wybodaeth.


JENKINS, DAVID ARWYN (DAFYDD) (1911 - 2012), bargyfreithiwr a hanesydd Cyfraith Hywel Dda | Y Bywgraffiadur Cymreig\nJENKINS, DAVID ARWYN (DAFYDD) (1911 - 2012), bargyfreithiwr a hanesydd Cyfraith Hywel Dda\nEnw: David Arwyn Jenkins\nDyddiad geni: 1911\nDyddiad marw: 2012\nPriod: Gwyneth Jenkins (née Owen)\nPlentyn: Rhys Owen Jenkins\nRhiant: Elizabeth Jenkins\nRhiant: William Jenkins\nGalwedigaeth: bargyfreithiwr a hanesydd Cyfraith Hywel Dda\nMaes gweithgaredd: Cyfraith; Hanes a Diwylliant; Llenyddiaeth ac Ysgrifennu; Addysg\nAwdur: Richard W. Ireland\nGanwyd Dafydd Jenkins yn Llundain ar Wyl Ddewi, 1 Mawrth 1911, yn fab i William Jenkins, clerc banc a anwyd yn Bermondsey ond a ymfalchïai yn ei wreiddiau teuluol yn Sir Aberteifi ac a fu'n ysgrifennydd Capel Cymraeg Jewin yn Llundain, a'i wraig Elizabeth a anwyd yn Aberystwyth. Ei enw bedydd oedd David, ond dewisodd arddel yr enw Dafydd. Ganwyd ei chwaer hyn, Edith Nancy Jenkins ('Nansi') yn 1908. Addysgwyd Dafydd yn Ysgol Merchant Taylors a Choleg Sidney Sussex, Caergrawnt, lle'r aeth i astudio Gwyddorau Naturiol cyn newid i'r Gyfraith. Ar ôl graddio fe'i galwyd i'r Bar fel aelod o Gray's Inn yn 1934 ac aeth ymlaen i weithredu ar Gylchdaith De Cymru o'i siambrau ei hun yng Nghaerfyrddin.\nHyd yn hyn roedd bywyd Dafydd yn ddigon confensiynol, ond aeth ymlaen i wneud cyfraniad aruthrol ac eang iawn i fywyd cyhoeddus a llenyddol Cymru yn ystod ei oes hir. Dechreuodd ei yrfa lenyddol yng nghanol y 1930au, weithiau dan y ffugenwau 'Myrddin Gardi' neu 'D. Meurig Rhys', a bu'n un o olygyddion cychwynnol y cylchgrawn Heddiw a lansiwyd yn 1936. Amrywiai ei bynciau, ond cyhoeddwyd cyfrol bwysig, Tân yn Llyn: hanes brwydr gorsaf awyr Penyberth, yn 1937 yn sgil llosgi'r ysgol fomio ac achos llys y tri diffynnydd, Saunders Lewis, D. J. Williams a Lewis Valentine. Parhaodd ei ymdrechion llenyddol wedyn, ac enillodd y Fedal Ryddiaith yn Eisteddfod Genedlaethol Aberpennar yn 1946 gyda Hanes y Nofel Gymraeg.\nRoedd ymroddiad Dafydd i wleidyddiaeth Cymru yn fwy na mater o lenydda yn unig. Oherwydd ei ddoniau fel trefnydd ac areithydd, fe'i penodwyd yn ysgrifennydd y Ddeiseb Iaith Genedlaethol yn 1938 a lofnodwyd gan 365,000 o bobl mewn ymgais i godi'r gwaharddiad ar y defnydd o'r Gymraeg yn y llysoedd a gyflwynwyd gan Harri VIII a sicrhau cydraddoldeb i'r iaith yn y cyd-destun hwnnw. Yn sgil hyn symudodd i Aberystwyth. Syrthiodd Deddf Llysoedd Cymru 1942 yn brin o'r ail nod, ond erys yn ddeddfwriaeth arwyddocaol. At ei gilydd safai gwleidyddiaeth Dafydd i'r chwith ar sbectrwm y mudiad cenedlaethol. Fel heddychwr, bu'n wrthwynebydd cydwybodol yn ystod y rhyfel, gan wneud gwaith amaethyddol yn Nhrawsnant yn Sir Aberteifi. O ganlyniad daeth yn rhan o'r mudiad cydweithredol yn amaethyddiaeth Cymru, yn ogystal â dysgu dosbarthiadau allanol yn Aberystwyth. Dylanwadodd ei ddiddordeb mewn ffermio ar ei astudiaeth academaidd o Gyfraith Hywel hefyd, ac arweiniodd at gyhoeddi Law for Co-operatives yn 1958.\nYn sgil ei gyswllt â'r mudiad cydweithredol ymwelodd Dafydd â Sgandinafia, a chyhoeddodd ddau lyfr am y rhanbarth, sef Ar Wib yn Nenmarc (1951) ac Ar Wib yn Sweden (1959), ond deilliodd llawer mwy na llyfrau taith o'i ddiddordeb yn ieithoedd a hanes gwledydd eraill. Trwy gydol ei yrfa academaidd ymheliodd yn frwd â'r wedd gymharol ar hanes y gyfraith, nid yn unig yn oddefol er mwyn ychwanegu at ei wybodaeth ei hun, ond hefyd yn weithredol gan drosglwyddo profiad cyfreithiol Cymru i gynulleidfa ryngwladol ehangach. Mantais fawr iddo yn hyn o beth oedd ei ddawn am ieithoedd a'i galluogodd i fynychu cynadleddau Hanes Cyfraith yr Almaen. Mae'n debyg y byddai Dafydd wrth ei fodd gyda sylw cydweithiwr o Sweden ei fod yn siarad 'math egsotig - canoloesol bron - o Swedeg gydag acen Gymraeg'.\nDiau fod ei ymweliadau ysgolheigaidd â Llyfrgell Genedlaethol Cymru wedi eu bywiogi gan bresenoldeb aelod o staff y llyfrgell, Gwyneth Owen, a ddaeth yn wraig iddo yn 1942. Bu Gwyneth farw yn 1962. Cafodd eu mab Rhys yrfa academaidd fel ei dad.\nPendowyd Dafydd yn ddarlithydd yn y Gyfraith yng Ngholeg Prifysgol Cymru, Aberystwyth yn 1965, a dyfarnwyd Cadair Bersonol iddo ddeng mlynedd yn ddiweddarach, a gellir dadlau mai ym maes astudiaethau cyfreithiol academaidd y gwnaeth ei gyfraniad mwyaf. Ei brif ddiddordeb ymchwil oedd cyfreithiau Cymru yn yr Oesoedd Canol, Cyfraith Hywel, ac erys ei waith ar amryfal agweddau ar y maes hwnnw yn ddihafal o ran ei rychwant a'i ddylanwad. Golygodd destun Llyfr Colan yn 1963, a chynhyrchodd y gyfrol Cyfraith Hywel yn 1970, gan gyhoeddi argraffiad newydd yn 1976 cyn cynhyrchu The Laws of Hywel Dda ar gyfer cynulleidfa Saesneg yn 1986. Sefydlodd y gweithiau hyn sylfaen ysgolheigaidd ar gyfer astudiaeth, ond arweiniodd diddordebau Dafydd at dros hanner cant o gyfraniadau ar y cyfreithiau canoloesol. Dangosodd rhai ohonynt fod diddordeb Dafydd yn ymarferol yn hytrach na thestunol yn unig; roedd am adnabod y bobl a fuasai'n ymwneud â'r cyfreithiau a gwybod beth oedd effaith y deddfau ar eu bywydau. Roedd am i bobl eraill wybod hefyd, gan rannu syniadau ac awduraeth ag ysgolheigion eraill a chwarae rhan ganolog yn y gyfres o seminarau ar Gyfraith Hywel sy'n parhau hyd heddiw. Nid oedd yr awydd i ledaenu gwybodaeth am gyfraith Cymru yn gyfyngedig i'r rhai a oedd eisoes wedi eu darbwyllo am ei phwysigrwydd chwaith; trwy ei lafur a'i frwdfrydedd aeth Dafydd â'r pwnc ymhell y tu hwnt i Aberystwyth, fel ei bod yn anodd i haneswyr cyfraith mewn gwledydd eraill ei hanwybyddu. Sefydlodd Dafydd (er iddo fynnu bob amser nad ei waith ef yn unig ydoedd) yr hyn a ddaeth yn Gynhadledd Hanes Cyfraith Prydain, gyda'r cyfarfod cyntaf yn Aberystwyth yn 1972. Cynhelir y gynhadledd bob dwy flynedd o hyd, a hwn erbyn hyn yw'r fforwm ysgolheigaidd mwyaf ei fri yn y ddisgyblaeth. Cydnabuwyd ei waith academaidd trwy ddyfarnu D. Litt. gan Gaergrawnt a Doethuriaeth er anrhydedd gan Brifysgol Würzburg.\nYmddeolodd Dafydd yn 1978. Roedd yn athro uchel ei barch gan ei fyfyrwyr am ei frwdfrydedd. Roedd bob amser yn barod i herio confensiwn yn ei ddysgu, a synnodd ei gydweithwyr trwy ei benderfyniad i ddysgu Cyfraith Cytundeb 'am yn ôl', hynny yw gan ddechrau gyda'r iawn sydd ar gael i barti yn hytrach na thrwy drafod rheolau llunio cytunebau, ond yma eto roedd ei flaenoriaeth yn ymarferol yn hytrach na damcaniaethol.\nDaliodd ati i weithio, i ysgrifennu ac i ymdrafod ymhell ar ôl ymddeol, yn wir hyd at y diwedd bron. Hyfrydwch oedd i Gynhadledd Hanes Cyfraith Prydain glywed yn 2011 fod Dafydd yn mynychu dathliad canmlwyddiant Llyfrgell Genedlaethol Cymru, er bod y llyfrgell yn iau nag ef. Oherwydd ei hirhoedledd bu'n wrthrych tair cyfrol deyrnged, yr olaf wedi cyhoeddi ar ôl ei farwolaeth, Canmlwyddiant, Cyfraith a Chymreictod, gan gynnwys llawer o atgofion personol amdano a rhestr o'i gyhoeddiadau. Bu Dafydd Jenkins farw ar 5 Mai 2012 ym Mlaenpennal ac fe'i claddwyd yng Nghapel Penrhiw, Jopa.\nBraslun yn unig o fywyd hir, llawn ac amrywiol Dafydd Jenkins a roddir uchod. Erys yn ffigwr arwyddocaol yn hanes y Gymru fodern, nid yn lleiaf am iddo ef ei hun ddatgelu cymaint am yr hanes hwnnw.\nProfessor Dafydd Jenkins: Barrister and authority on the laws of medieval Wales , The Independent, 28 Mai 2012\nJenkins, Professor Dafydd, 1930, MA , Sidney Sussex College 2013 Annual, tt. 150-151\nProfessor Dafydd Jenkins , gwefan Prifysgol Aberystwyth, gwelwyd Hydref 2018\nMeic Stephens, Lawyer who witnessed a nation on trial , gwefan IWA, gwelwyd Hydref 2018\nMeic Stephens, Welsh lives (Y Lolfa Talybont 2012)\nYsgrifau, teyrngedau a llyfryddiaeth fanwl o gyhoeddiadau Jenkins yn Noel S. B. Cox a Thomas Glyn Watkin (gol.), Canmlwyddiant, cyfraith a Chymreictod (Bangor 2013)\nErthygl Wicipedia: Dafydd Jenkins\nDyddiad cyhoeddi: 2018-12-13\nIreland, R. W., (2018). JENKINS, DAVID ARWYN (DAFYDD) (1911 - 2012), bargyfreithiwr a hanesydd Cyfraith Hywel Dda. Y Bywgraffiadur Cymreig. Adferwyd 14 Tac 2019, o https://bywgraffiadur.cymru/article/c12-JENK-DAF-1911


Nyrsio Plant Israddedig - Mynediad yn 2021\nCod UCAS B732\nMae Bangor yn derbyn ceisiadau am gyrsiau nyrsio trwy gydol y flwyddyn, tra bod lleoedd ar gael. Gan bod rhai llwybrau yn llenwi, rydym yn argymell y dylid cyflwyno ceisiadau cyn gynted â phosibl.\nFfioedd Dysgu wedi eu talu.\nOs ydych chi'n cael eich ystyried yn fyfyriwr sy’n perthyn i’r DU ar gyfer ffioedd dysgu ac yn gallu ymrwymo i weithio yng Nghymru am ddwy flynedd ar ôl graddio, fe allech chi gael eich ffioedd dysgu wedi eu talu yn llawn trwy Gynllun Bwrsariaeth GIG Cymru a hawlio am gyfraniad bwrsariaeth o £ 1,000 tuag at gostau byw. Gallwch hefyd wneud cais am y fwrsariaeth prawf modd sy'n ddibynnol ar incwm cartref a chyllid arall sydd â meini prawf cymhwysedd ar gyfer cymorth gofal plant, lwfans dibynyddion a lwfans rhieni sy’n dysgu. Gallwch hefyd wneud cais am y cyllid cynnal a chadw ar sail incwm a benthyciad cyfradd is gan Gyllid Myfyrwyr. Gan fod y cwrs hwn yn cael ei ariannu gan GIG Cymru ni allwn dderbyn ceisiadau gan fyfyrwyr tramor.\nMae manylion llawn ar gael ar ein tudalen ariannu'r GIG.\nCyfweld a dewis ymgeiswyr ar gyfer BN Nyrsio\nCliciwch ar Gofynion Mynediad uchod am wybodaeth am y broses gyfweld a dewis ar gyfer y cwrs yma os gwelch yn dda.\nAm ragor o wybodaeth am astudio cyrsiau gradd, ewch i’r adran Astudio ym Mangor .\nBydd astudiaethau damcaniaethol gorfodol a lleoliadau clinigol mewn ysbytai, lleoliadau cymunedol a/neu leoliadau preswyl yng ngogledd Cymru. Ar leoliadau o dan oruchwyliaeth glos cewch arsylwi staff proffesiynol wrth eu gwaith a chyfranogi o ofal nyrsio gan ddechrau yn gynnar yn y cwrs. Bydd cefnogaeth gan diwtor personol sy'n nyrs gofrestredig ac aelod academaidd o’r staff a goruchwyliaeth fentora gan nyrs gofrestredig profiadol ar leoliad. Ar leoliadau, caiff y myfyrwyr eu cefnogi gan weithwyr iechyd proffesiynol cofrestredig a elwir yn oruchwylwyr ymarfer ac aseswyr ymarfer a fydd yn goruchwylio, yn asesu ac yn annog dysgu a datblygu clinigol. Asesir y gwaith damcaniaethol ac ymarferol trwy aseiniadau, arholiadau, cyflwyniadau ac Asesu Portffolio Ymarfer Clinigol Cymru Gyfan.\nBeth fyddwch yn ei astudio ar y cwrs hwn?\nCewch astudio un o bedwar maes ymarfer; nyrsio oedolion, nyrsio iechyd meddwl, nyrsio anableddau dysgu neu nyrsio plant. Mae'r cwrs wedi ei seilio'n gyfartal ar theori ac ymarfer - mae 50% yn ymwneud ag astudio damcaniaethol a 50% mewn ymarfer clinigol yn datblygu'r medrusrwydd sydd ei angen i gofrestru â'r NMC. Byddwch yn datblygu eich sgiliau a'ch ymddygiadau proffesiynol, y gwerthoedd a'r agweddau a ddisgwylir gan nyrs, i sicrhau diogelwch pobl o bob oed, eu gofalwyr a'u teuluoedd. Mae cyfleoedd i astudio gyda myfyrwyr gofal iechyd proffesiynol eraill ac mae gan yr Ysgol strategaeth o ddysgu rhyngbroffesiynol. Yn y rhaglenni gradd unigol mae cyfleoedd dysgu a rennir i bob maes ddysgu gyda'i gilydd am elfennau cyffredin neu generig fel anatomeg a ffisioleg, seicoleg, cymdeithaseg, cyfathrebu, adfyfyrio, y gyfraith a moeseg.\nMae'r cwrs hwn wedi ei ddilysu yn unol â Safonau’r NMC ar gyfer Addysg Cyn-gofrestru 2010 a bydd yn parhau'n ddilys nes caiff y cyrsiau eu dilysu yn ôl y safonau newydd yn 2020. Gallai’r cyrsiau newid yn unol â’r safonau newydd yn ystod y broses honno.\nModiwlau’r flwyddyn academaidd gyfredol\nCewch weld beth mae’r myfyrwyr yn ei astudio ar hyn o bryd ar y dudalen Modiwlau Anableddau Dysgu.\nSyniad bras o gynnwys y cwrs yn unig a geir yma a gallai pethau newid.\nGofynnir i bob ymgeisydd fynd i gyfweliad grŵp, ac ar ôl hynny bydd ymgeiswyr yn cael gwybod os ydynt ar y rhestr fer a bydd angen rhagor o wybodaeth cyn y gellir eu derbyn yn derfynol ar y cwrs. Ewch i'r dudalen Cyfweld a Dewis Ymgeiswyr ar gyfer BN Nyrsio os gwelwch yn dda.


Diwygiad 17:31, 18 Medi 2007 (golygu)\nEfallai fod gan y chwedlau am y tylwyth teg gysylltiad a hen dduwiau a duwiesau [[y Celtiaid]]. Yn ôl un fersiwn, [[Gwyn ap Nudd]] oedd eu brenin. Cysylltir hwy yn aml a llynnoedd; ar y llaw arall dywedid fod [[criafolen]] yn amddiffyniad rhagddynt, ac nad oeddynt yn hoffi [[haearn]]. Ceir chwedlau amdanynt o lawer rhan o Gymru' casglwyd llawer o'r rhain gan Syr [[John Rhys]], [[Owen Wynne Jones (Glasynys)]] ac eraill. Ceir nifer o themau yn y chwedlau hyn; un yw fod y tylwyth teg yn cyfnewid babanod dynol am eu bananod eu hunain. Thema arall yw bod meidrolyn yn ymweld a gwlad y tylwyth teg, weithiau yn dychwelyd oddi yno i ddarganfod fod blynyddoedd lawer wedi mynd heibio.\nWedi dod o "https://cy.wikipedia.org/wiki/Arbennig:MobileDiff/197451"


Hafan>Amdanon Ni>Y Comisiwn a gweinyddiaeth y Cynulliad >Amrywiaeth a chynhwysiant\nMae Strategaeth Amrywiaeth a Chynhwysiant 2016-21 yn esbonio sut rydym yn bwriadu gwireddu ein gweledigaeth yng nghyd-destun amrywiaeth a chynhwysiant.\nI gyd-fynd â'n Strategaeth, rydym yn cydweithio â thimau drwy'r sefydliad i ddatblygu cynllun gweithredu a fydd yn gydnaws â'u cynlluniau ar gyfer eu meysydd gwasanaeth. Rydym yn defnyddio canlyniadau ein hymgynghoriad a'r gweithgareddau cyfranogi eraill rydym wedi'u cyflwyno wrth baratoi'r cynllun gweithredu a gaiff ei gyhoeddi yma ar ôl ei gwblhau.\nCynulliad Cenedlaethol Cymru Strategaeth Amrywiaeth a Chynhwysiant 2016-21 (PDF, 2.46MB)\nCynulliad Cenedlaethol Cymru Strategaeth Amrywiaeth a Chynhwysiant 2016-21 (Word, 573KB)\nDarllenwch flog y Cynulliad i weld ein herthyglau diweddaraf a chael rhagor o wybodaeth am waith y tîm Amrywiaeth a Chynhwysiant.\nBydd Comisiwn y Cynulliad yn paratoi adroddiad blynyddol ar y cynnydd a waned i hybu amrywiaeth a chynhwysiant. Mae hefyd yn monitro, yn dadansoddi, ac yn cyhoeddi data amrywiaeth yn ymwneud â'r gweithlu, recriwtio a thâl, ac mae'r rhain i'w gweld isod.\nBydd unrhyw batrymau, tueddiadau neu faterion eraill a nodwyd yn ein setiau data'n helpu Comisiwn y Cynulliad i flaenoriaethu ei waith mewn perthynas ag amrywiaeth a chynhwysiant.\nDarllenwch adroddiadau blaenorol y tîm Amrywiaeth a Chynhwysiant.\nEin rhwydweithiau staff\nMae gennym amrywiaeth o rwydweithiau cydraddoldeb yn y gweithle sy'n rhoi cyfleoedd rhwydweithio a chymorth gan gymheiriaid, gan gynnwys mentora a hyfforddi ar gyfer aelodau a chyfeillion.\nCydnabyddiaeth a gwobrau allanol\nRydym wedi cael amrywiaeth o wobrau a chydnabyddiaeth allanol am ein hymrwymiad i'n staff ac am hybu amrywiaeth a chynhwysiant yn ein gweithle.\nRydym yn cynnal asesiadau effaith ar gydraddoldeb er mwyn sicrhau bod polisïau, arferion a gwasanaethau a gaiff eu dylunio gennym yn deg a chynhwysol.\nCysylltwch â'r Tim Amrywiaeth ac Chynhwysiant\nFfôn: 0300 200 7455\nRydym yn croesawu galwadau gan bobl sy'n defnyddio'r gwasanaeth Text Relay.\nRydym wedi ymrwymo i recriwtio teg a thryloyw ac i ddatblygu ein holl staff i alluogi pawb sy'n gweithio i ni i wireddu eu potensial llawn.\nRhagor o wybodaeth a’n swyddi gwag presennol


Helo, Hwyl a Hamdden\n“Cwmni, cyfeillgarwch a chwerthin wyneb yn wyneb” yw rhai o’r pethau y mae aelodau o gymdeithas Hwyl a Hamdden Theatr Felinfach yn ei ddyheu amdano ers i bopeth ddod i stop yn 2020.\nMae cymdeithas Hwyl a Hamdden yn grŵp ar gyfer pobl hŷn sy’n cwrdd yn Theatr Felinfach. “Mae’r grŵp yn bwysig iawn i’r theatr” medd Dwynwen Lloyd Llywelyn, Pennaeth Theatr Felinfach “maent yn griw bywiog, diwylliedig sy’n dod at ei gilydd i drafod, i ddysgu ac maent yn gwmni gwych i’w gilydd ac i ninnau. Ar ben hynny, maent yn ffynhonnell wych o wybodaeth ac ymchwil”.\nGŵyl gelfyddydol flynyddol yw Gwanwyn i bobl dros 50 oed sy’n hyrwyddo manteision iechyd y celfyddydau i bobl hŷn. Mae’n darparu grantiau i grwpiau ledled Cymru i gynnal digwyddiadau yn ystod mis Mai, sy’n rhoi cyfle i bobl hŷn gymryd rhan mewn gweithgareddau celfyddydol a chreadigol.\n“Yn 2020 roedden ni wedi cyflwyno cais llwyddiannus i gronfa Gŵyl y Gwanwyn, i gynnal prosiect celf gyda Hwyl a Hamdden a’r artist Elin Vaughan Crowley o Fachynlleth” dywedodd Rhian Dafydd, Rheolwr Busnes a Marchnata Theatr Felinfach. “Er i bopeth ddod i stop yn 2020, roeddem yn benderfynol o addasu’r prosiect gwreiddiol er mwyn cydweithio gydag Elin, ac aelodau Hwyl a Hamdden yn 2021”.\nUn o brif ofidiau tȋm y theatr yn ystod y cyfnod clo oedd pa mor ynysig oedd pobl yn gallu teimlo. Felly crëwyd “Helo, Hwyl a Hamdden” fel prosiect amgen ar gyfer dathlu Gŵyl y Gwanwyn a chreu gwaith celf fyddai’n gerbyd i ffrindiau Hwyl a Hamdden gadw cyswllt â’i gilydd. Rhian fu’n cydlynu’r prosiect a chasglodd ystod eang o ymatebion aelodau’r grŵp i gwestiynau amrywiol gyda’r nod o gywain gwybodaeth ac ail greu naws a theimlad y grŵp. Gofynnwyd hefyd iddynt ystyried yr hyn oedd yn bwysig iddynt a beth oeddent yn ei gael o gyfarfod yn wythnosol gyda’u cyd-aelodau yn eu cartref ysbrydol.\nO’r ymatebion, aeth Elin ati i greu pedair delwedd oedd yn dehongli ysbryd, naws a theimladau aelodau Hwyl a Hamdden. Cafodd y pedwar delwedd eu hargraffu ar ffurf cardiau post a derbyniodd pob aelod set o’r cardiau post a chyflenwad o stampiau er mwyn iddynt ddanfon gair at eu cyd-aelodau a ffrindiau o’r grŵp.\nMedd Elin Vaughan Crowley, “Roedd y prosiect hwn yn swnio’n fendigedig a dwi wir wedi mwynhau gweithio arno. Roedd ymatebion y cwestiynau yn hyfryd a dwi’n gobeithio gallaf ddod i gwrdd â phawb rhyw ddydd yn y dyfodol”.\nAtegodd Rhian “I nifer o’r aelodau, mae cyfarfod wythnosol Hwyl a Hamdden yn rhoi strwythur i’r wythnos ac i eraill yn gyswllt a chwmnïaeth hollbwysig mewn wythnos a all fod fel arall yn hir ac unig”.\nBu aelodau Hwyl a Hamdden yn cyfathrebu â’i gilydd yn ystod mis Mai trwy gyfrwng y cardiau post gan anfon at aelodau eraill yn ogystal â derbyn rhai yn ôl. “Ffordd wych o gadw cysylltiad”… medd Margaret Morgan un o aelodau’r grŵp.\nDywedodd y Cynghorydd Catherine Hughes, Aelod Cabinet ar gyfer Diwylliant, “Hyfryd yw gweld trigolion Ceredigion dros 50 oed yn mwynhau Gŵyl y Gwanwyn trwy waith Elin. Dyma gyfle gwych i atgyfnerthu’r teimlad o gyswllt a pherthyn trwy gelf, creadigrwydd a chardiau post.”\nMae Gwanwyn yn ŵyl genedlaethol sy’n para mis, a gynhelir ledled Cymru ym mis Mai bob blwyddyn i ddathlu creadigrwydd ymhlith pobl hŷn. Dechreuodd yr ŵyl yn 2006 ac fe’i cefnogir gan Gyngor Celfyddydau Cymru a Llywodraeth Cymru.


Mae cydweithwyr mewn mudiadau ledled y DU a thu hwnt wedi rhyddhau nifer o gyhoeddiadau a blogiau i gefnogi’r sector, yn ogystal â rhieni, i ddarparu cyfleoedd chwarae i blant.\nMae canllawiau a gwybodaeth ar gyfer rhieni, ysgolion, lleoliadau gofal plant a chwarae yn cael eu diweddaru yn rheolaidd wrth i’r sefyllfa ddatblygu ac wrth i reoliadau newid. Am y cyngor diweddaraf, ymwelwch â adran plant a theuluoedd gwefan Llywodraeth Cymru.\nCOVID-19 and Children’s Play – papur ymchwil sy’n crynhoi ymchwil a gwybodaeth ffeithiol i helpu penderfynwyr sydd â chyfrifoldeb am ddarpariaeth chwarae. Daw’r awduron, Yr Athro David Ball, Tim Gill ac Andy Yates, i’r casgliad bod y buddiannau i blant wrth chwarae yn yr awyr agored yn ystod y pandemig coronafeirws yn fwy na’r risigiau. Cefnogir y papur ymchwil hefyd gan y Children’s Play Policy Forum.\nIPA Play in Crisis – adnoddau a ddatblygwyd i helpu rhieni a gofalwyr i gefnogi hawl plant i chwarae. Mae’r pynciau yn yr adnoddau’n cynnwys pwysigrwydd chwarae mewn argyfwng a sut i ymateb i anghenion chwarae plant.\nPrioritising play to promote wellbeing – erthygl blog sy’n ystyried pwysigrwydd chwarae plant yn ystod y cyfnod clo i hyrwyddo iechyd meddwl positif. Wedi’i ysgrifennu ar y cyd gan Cathy Atkinson, Uwch-ddarlithydd Addysg a Seicoleg Plant ym Mhrifysgol Manceinion, a Marianne Mannello, Cyfarwyddwraig Gynorthwyol Chwarae Cymru, mae hefyd yn archwilio ffyrdd y gall ysgolion hyrwyddo chwarae unwaith maent yn ailagor.\nPlay after lockdown – papur briffio i gefnogi ymarferwyr i ail-gyflwyno cyfleoedd ar gyfer chwarae plant, unwaith y bydd y cyfyngiadau yn ymwneud â’r pandemig coronafeirws wedi eu llacio. Gyda chyflwyniad wedi ei ysgrifennu gan Bob Hughes, mae’n cynnig canllawiau ar gyfer darparwyr darpariaeth chwarae.\nFostering resilience through play – adnodd sy’n cynnig gwybodaeth am fuddiannau chwarae tu allan, rôl oedolion mewn chwarae plant ac enghreifftiau o amgylcheddau chwarae cyfoethog. Mae’r adnodd hefyd yn archwilio sut y gall chwarae gefnogi iechyd meddwl plant.\nHome play pack – adnodd i gefnogi plant a theuluoedd i chwarae a dysgu gartref. Mae’n cynnwys gwybodaeth am bwysigrwydd chwarae a syniadau ar gyfer chwarae gartref.\nActive Play Games – adnodd sy’n llawn gemau a syniadau chwarae i gefnogi gweithgarwch corfforol plant.\nIndoor Play Ideas – adnodd sy’n llawn syniadau all gael eu gwneud drwy ddefnyddio eitemau sydd i’w cael o amgylch y tŷ.\nGwaith Chwarae wedi Covid-19 – rhifyn arbennig o gylchgrawn Y Bont i gefnogi lleoliadau gofal plant i ddapraru cyfleoedd chwarae i blant gan ddilyn Mesurau Diogelu mewn Lleoliadau Gofal Plant Llywodraeth Cymru.\nPlay First: Supporting Children’s Social and Emotional Wellbeing During and After Lockdown – mewn llythyr at weinidogion allweddol, mae arbenigwyr iechyd meddwl plant yn annog llywodraethau i flaenoriaethu chwarae pan fydd ysgolion yn ail-agor. Mae argymhellion yr arbenigwyr, sydd wedi eu seilio ar dystiolaeth, yn canolbwyntio ar bwysigrwydd rhoi cyfleoedd i blant i chwarae i gefnogi eu lles cymdeithasol ac emosiynol.\nImproving safe access to street space for children’s play and physical activity – papur briffio sy’n archwilio’r dystiolaeth i ganiatáu teuluoedd gyda phlant i gael mwy o fynediad i fannau yn eu cymdogaethau lleol iawn. Byddai’r newidiadau a awgrymwyd gan yr awduron, Yr Athro Alison stenning a Dr Wendy Russell, yn caniatáu plant i chwarae’n ddiogel o fewn rheolau cadw pellter corfforol.\nMae nifer o fudiadau yn brysur yn cynnal ymchwil i effaith Covid-19 ar fywydau plant – mae rhywfaint o’r canfyddiadau eisoes wedi cychwyn cael eu dadansoddi a’u cyhoeddi.\nCoronafeirws a fi – adroddiad am ganfyddiadau arolwg a gwblhawyd gan 23,700 o blant a phlant yn eu harddegau, 3 i 18 oed yng Nghymru. Dengys yr ymchwil bod 53 y cant o blant 7 i 11 oed yn chwarae mwy, gan gynnwys chwarae yn yr awyr agored. Mae canlyniadau ar gyfer y rhai 12 i 18 oed yn dangos bod 61 y cant yn dweud eu bod yn chwarae ac ymlacio fwy ers bod adref.\nHappen at home – canlyniadau cynnar arolwg gan yr Health & Attainment of Pupils in a Primary Education Network (HAPPEN) sy’n dangos fod plant ar hyn o bryd yn fwy egnïol ac yn teimlo’n fwy diogel yn eu hardaloedd lleol. Hyd yma, dengys y canlyniadau fod plant yn cael profiad cadarnhaol mewn cysylltiad â’r pandemig coronafeirws, efallai oherwydd bod ganddynt ragor o amser rhydd i chwarae a bod yn egnïol gyda’u teuluoedd meddai’r ymchwilwyr.


Pam dewis MB?\nCefnogaeth i Athrawon\nGyrfaoedd ac AB\nMerched a Mathemateg\nAdnoddau Safon Uwch\nHafen > Athrawon > Hybu MB\nHybu Mathemateg Bellach\nDylai myfyrwyr sy’n mwynhau mathemateg ac sy’n bwriadu astudio Mathemateg AS/Safon Uwch ym mlwyddyn 12 gael cyfle is ystyried astudio Mathemateg Bellach AS/Safon Uwch.\nYn yr un modd dylai myfyrwyr ym mlwyddyn 12 sy’n penderfynu eu bod eisiau astudio ar gyfer gradd mewn maes pwnc sy’n gyfoethog yn fathemategol fel peirianneg, gwyddoniaeth, cyfrifiadureg, cyllid/economeg, a mathemateg ei hun, hefyd gael cyfle o Fathemateg Bellach AS ym mwlyddyn 13.\nGall ysgolion a cholegau helpu i ddarparu gwybodaeth a chodi ymwybyddiaeth o fanteision astudio Mathemateg Bellach Safon Uwch. Gall y RhGMBC gefnogi ysgolion a cholegau i hyrwyddo'r nifer sy'n derbyn Mathemateg Bellach..\nManteision o Astudio Mathemateg Bellach\nMae angen gwneud myfyrwyr yn ymwybodol o'r manteision y gall astudio Mathemateg Bellach eu rhoi iddynt.\nMae'r canlynol yn rhai strategaethau llwyddiannus a ddefnyddir gan ysgolion / colegau i ennyn diddordeb a brwdfrydedd, a hybu recriwtio ar gyfer Mathemateg Bellach.\nArddangosfeydd yn tynnu sylw at yrfaoedd sy'n defnyddio Mathemateg a Mathemateg Bellach. Gweler ein tudalen Gyrfaoedd i gael mwy o wybodaeth.\nDarparu gwybodaeth am gyrsiau gradd mewn pynciau sy'n llawn mathemateg lle mae Mathemateg Bellach yn hanfodol neu'n ddymunol iawn. Gweler ein hadran Prifysgolion am ragor o wybodaeth am y gofyniad mynediad.\nYmestyn a chyfoethogi cwricwlwm TGAU Mathemateg. Er enghraifft, mae cynnig Mathemateg Ychwanegol Lefel 3 ochr yn ochr ag astudio TGAU Mathemateg yn cyflwyno myfyrwyr i bynciau mwy datblygedig ac yn helpu i fagu eu hyder a'u brwdfrydedd dros fatrwm.\nMae trefnu a / neu fynychu digwyddiadau a gweithgareddau cyfoethogi yn helpu i ennyn diddordeb mewn mathemateg ac yn rhoi gwybodaeth i fyfyrwyr am yrfaoedd a dilyniant i'r brifysgol.\nMae eich Cydlynydd Ardal RhGMBC lleol yn trefnu digwyddiadau cyfoethogi ar gyfer myfyrwyr sydd wedi'u cynllunio i hyrwyddo astudio Mathemateg a Mathemateg Bellach ôl-TGAU. Os yw'ch ysgol wedi'i chofrestru gyda'r RhGMBC yna byddwch yn derbyn gwybodaeth am y digwyddiadau hyn. Efallai y bydd hefyd yn bosibl trefnu i rywun ddod i'ch ysgol / coleg i siarad â'ch myfyrwyr. Cysylltwch â'ch Cydlynydd Ardal RhGMBC lleol os hoffech drafod hyn.\nPam Cynnig Mathemateg Bellach?\nMae Mathemateg Bellach Lefel Safon Uwch wedi bod yn gyson yn un o'r pynciau Safon Uwch sy'n tyfu gyflymaf dros yr 11 mlynedd diwethaf.\nNid dim ond ar gyfer y myfyrwyr gorau Level Safon Uwch yw Mathemateg Bellach. Mae Mathemateg Bellach AS yn hygyrch i lawer o fyfyrwyr sy'n gallu pasio Mathemateg Lefel Safon Uwch.\nMae yna lawer o resymau da iawn i gynnig Mathenmateg Bellach.\nCefnogi Lefel Mathemateg a Phynciau Eraill\nMae astudio Mathemateg Bellach yn helpu myfyrwyr i gyflawni eu gradd Lefel Safon Uwch Mathemateg orau bosibl, trwy gydgrynhoi ac atgyfnerthu eu gwaith Mathemateg Lefel Safon Uwch safonol.\nMae'r unedau cymhwysol ychwanegol a astudiwyd gan fyfyrwyr Mathemateg Bellach Lefel AS a Safon Uwch yn cefnogi astudio Safon Uwch eraill. Er enghraifft, technegau ystadegol uwch a ddefnyddir mewn Daearyddiaeth a Seicoleg a phynciau mecaneg mewn Ffiseg.\nDilyniant i'r brifysgol (a thu hwnt)\nMae myfyrwyr sy'n cymryd Mathemateg Bellach AS neu Safon Uwch wedi'u paratoi'n well ar gyfer trosglwyddo i gyrsiau prifysgol sy'n gyfoethog yn fathemategol.\nMae rhai cyrsiau prifysgol blaenllaw yn cynnwys Mathemateg Bellach yn eu cynigion am leoedd fel gofyniad, trwy beidio â chynnig Mathemateg Bellach fe allech chi atal eich myfyrwyr rhag ymgeisio i'r cyrsiau hyn. Mae Prifysgolion eraill yn gostwng y cynnig sy'n ofynnol ar gyfer myfyrwyr sydd wedi astudio Mathemateg Bellach. Gwel yr adran Prifysgolion am fanylion pellach ar ofynion mynediad ar gyfer addysg uwch.\nMae astudio Mathemateg Bellach AS ym mlwyddyn 13 yn opsiwn rhagorol i fyfyrwyr sy'n dymuno dilyn gradd mewn pwnc STEM. Yn ogystal â'u cyflwyno i bynciau newydd a fydd yn ddefnyddiol iddynt ar gyfer eu cwrs gradd, mae'n debygol o wella eu gradd Safon Uwch Mathemateg.\nCefnogi myfyrwyr mwy galluog\nYn llethol, mae myfyrwyr sy'n cymryd Mathemateg Bellach yn ei chael yn brofiad pleserus, gwerth chweil, ysgogol a grymusol.\nAr gyfer myfyrwyr Mathemateg Safon Uwch mwy galluog mae'n eu galluogi i wahaniaethu eu hunain fel mathemategwyr galluog ar gyfer ceisiadau prifysgol ac yn y farchnad gyflogaeth.\nI fyfyrwyr sy'n mwynhau mathemateg, mae'n her a chyfle i archwilio cysyniadau mathemategol newydd a / neu fwy soffistigedig.\nCadw myfyrwyr galluog\nEfallai y bydd myfyrwyr TGAU sy'n cyflawni'n uchel yn cael eu temtio i newid ysgol / coleg ar gyfer eu lefelau AS / A os nad yw'ch ysgol yn cynnig cyfle iddynt astudio Mathemateg Bellach.\nCodi proffil mathemateg yn yr ysgol / coleg\nMae cynnig Mathemateg Bellach yn codi proffil Mathemateg ar draws yr holl grwpiau blwyddyn ac yn aml mae'n cael effaith gadarnhaol ar berfformiad mewn mathemateg ar draws yr ysgol gyfan.\nEfallai y bydd hi'n haws i chi ddenu a chadw athrawon brwdfrydig â chymwysterau da.\nGall myfyrwyr Mathemateg Bellach fod yn llysgenhadon rhagorol ar gyfer mathemateg ledled yr ysgol ac mewn rhai achosion gweithredu fel mentoriaid, gan gefnogi myfyrwyr iau.\nYn 2015 cynhaliodd Sefydliad Addysg UCL ymchwil i fanteision ehangach cyflwyno Mathemateg Bellach Safon Uwch. Edrychodd yr IoE ar 4 sefydliad a oedd wedi sefydlu Mathemateg Bellach yn ddiweddar gyda chefnogaeth gan y RhGMBC. Mae'r adroddiad yn amlinellu'r ffactorau a oedd yn bwysig wrth weithredu'r newidiadau i'r cwricwlwm yn llwyddiannus. Daeth yr ymchwilwyr o hyd i dystiolaeth o newidiadau i hunaniaeth a hyder athrawon, hunaniaeth adrannol ac addysgeg newidiadau nid yn unig ar gyfer Safon Uwch ond yn is i lawr yr ysgol.\nGwneud yr Achos dros Mathemateg Bellach\nDarperir y wybodaeth hon a'r adnoddau hyn i gefnogi adrannau mathemateg i ddadlau dros ddarpariaeth Mathemateg Bellach Safon Uwch yn eu sefydliad.\nI Fyfyrwyr a'u Rhieni\nMae astudio Mathemateg Bellach:\nyn debygol o gynyddu eu mwynhad o fathemateg a gwella eu gradd mewn Mathemateg Safon Uwch;\nyn ehangu eu sgiliau mathemategol ac yn hyrwyddo meddwl mathemategol dyfnach;\nyn helpu i sicrhau dilyniant llwyddiannus i bynciau mathemateg yn y brifysgol;\nyn ofyniad ar gyfer mynediad i gyrsiau mawreddog wedi'u seilio ar fathemateg mewn prifysgolion blaenllaw ac yn gwella eu siawns o gynnig mewn llawer o rai eraill;\nyn ffordd i wneud i'w cais prifysgol sefyll allan;\nnid dim ond ar gyfer myfyrwyr sydd am ddod yn beirianwyr neu'n ffisegwyr.\nDylai unrhyw fyfyriwr sy'n gwneud cais i astudio gradd mewn gwyddoniaeth, technoleg, peirianneg, neu radd arall sy'n gysylltiedig â mathemateg, fel economeg, ystyried cymryd Mathemateg Bellach i lefel AS o leiaf. Mae Lefel AS mewn Mathemateg Bellach yn hygyrch i lawer o fyfyrwyr. Mae'r gwefan AMSP gyda rhywfaint o wybodaeth ddefnyddiol ar yrfaoedd, graddau a phrentisiaethau sy'n agored i fyfyrwyr sydd wedi astudio A/AS lefel Mathemateg Bellach.\nNododd y myfyrwyr hynny a oedd wedi astudio Mathemateg Bellach i safon Safon Uwch neu AS eu bod yn ymdopi'n well â chynnwys mathemategol y radd, ac o'r herwydd roeddent o'r farn bod angen llai o gefnogaeth ychwanegol arnynt trwy gydol eu hastudiaethau. Adroddiad Mind the Gap 2010 - Sefydliad Ffiseg\nI Uwch Arweinwyr\nMae nifer y myfyrwyr sy'n cymryd Lefel Mathemateg Bellach wedi cynyddu bob blwyddyn ers 13 blynedd;\nMathemateg Bellach yw un o'r pynciau hwyluso fel y'i disgrifiwyd gan Grŵp Russell a'r Adran Addysg;\nMae ysgol / coleg nad yw'n cynnig Mathemateg Bellach yn cyfyngu ar gyfleoedd rhai myfyrwyr sy'n dymuno ymgeisio am raddau Mathemateg, Ffiseg a Pheirianneg mewn prifysgolion mwy mawreddog;\nGall y myfyrwyr gorau TGAU i ysgol / coleg arall er mwyn astudio Mathemateg Bellach;\nMae Mathemateg Bellach yn aml yn cael ei ystyried yn 4ydd pwnc Safon Uwch.\nMae AS Mathemateg Bellach yn opsiwn defnyddiol ac mae'n hygyrch i'r mwyafrif o fyfyrwyr Safon Uwch Mathemateg;\nMae'r cyfle i ddysgu Mathemateg Bellach yn ddefnyddiol wrth recriwtio a chadw athrawon mathemateg brwdfrydig a chymwys iawn;\nMae profiad athrawon a'r RhGMBC wrth ddarparu hyfforddiant i fyfyrwyr ym Mathemateg Bellach hefyd yn dangos y gall cymryd Mathemateg Bellach gael effaith gadarnhaol sylweddol ar berfformiad Mathemateg Safon Uwch;\n"Mae myfyrwyr sy'n cymryd mathemateg a mathemateg bellach yn cyflawni graddau sylweddol uwch yn eu mathemateg na myfyrwyr tebyg sy'n cymryd mathemateg yn unig "yw casgliad ALIS, y System Gwybodaeth Lefel Uwch;\nGellir ddarparu Mathemateg Bellach mewn ffyrdd cost-effeithiol gyda chefnogaeth gan RhGMBC\nMae'r RhGMBC yn darparu deunyddiau addysgu am ddim trwy'r Adnoddau Integral Ar-lein.\nGall ysgolion a cholegau gyrchu dysgu proffesiynol o ansawdd uchel trwy'r RhGMBC i ddatblygu addysgu a dysgu Mathemateg Bellach.\nMae Cydlynwyr Ardal RhGMBC yn cynnig cyngor a chefnogaeth am ddim i athrawon.\nMae'r RhGMBC yn helpu ysgolion a cholegau i weithio gyda'i gilydd i gynnig Mathemateg Bellach ac yn darparu hyfforddiant uniongyrchol, naill ai wyneb yn wyneb neu ar-lein.\nPwy ddylai Astudio Mathemateg Bellach?\nMathemateg Bellach yn gwrs addas ar gyfer llawer mwy o fyfyrwyr na dim ond ar gyfer y myfyrwyr Safon Uwch Safon Uwch.\nAS level Mathemateg Bellach is accessible to any student capable of passing A level Mathemateg. Any student planning to take a degree with significant mathematical content will benefit enormously from taking AS Mathemateg Bellach. New ideas such as complex numbers and matrices occur in the first year of many undergraduate STEM degree courses. Studying these at A level together with two more applied modules will help students get off to a good start with their degree studies.\nIn Wales 2017 around 14% of all A level Mathemateg students also took A level Mathemateg Bellach. So it is likely that if you have students taking A level Mathemateg then a small number of these would also benefit from studying Mathemateg Bellach to at least AS level.


Brasluniau o Hanes y Gymraeg o hen wefan Bwrdd yr Iaith Gymraeg yn 2008 a 2011\nIaith Geltaidd yw'r Gymraeg, sy'n perthyn yn agos i'r Gernyweg a'r Llydaweg. Mae'r Gymraeg a siaradir heddiw wedi datblygu o’r chweched ganrif.\nHyd at ganol yr 19eg ganrif, roedd rhan fwyaf o boblogaeth Cymru’n medru siarad Cymraeg – dros 80%. Dros y canrifoedd diwethaf mae sawl ffactor wedi effeithio ar ddefnydd pobl o’r Gymraeg – dyma rhai o’r ffactorau mwyaf blaenllaw:\n• Deddfau Uno 1536 a 1542: y deddfau yma wnaeth uno Cymru a Lloegr, a gwneud Saesneg yn iaith cyfraith a gweinyddiaeth Cymru. Er na chafodd yr iaith ei gwahardd gan y ddeddf, arweiniodd hyn at ddirywiad y Gymraeg am ganrifoedd.\n• Cyfieithu’r Beibl 1588 gan yr Esgob William Morgan: Bu hyn yn hwb mawr i’r iaith oherwydd sicrhaodd mai’r Gymraeg oedd iaith crefydd ac addoli, a chadwodd y Gymraeg yn fyw o fewn cymunedau.\n• Chwyldro Diwydiannol 18-19 Ganrif: Dyma achosodd y gwymp fwyaf mewn siaradwyr Cymraeg oherwydd y mewnlifiad anferth o bobl i’r ardaloedd diwydiannol. Cwympodd nifer y siaradwyr Cymraeg i 50% o’r boblogaeth.\nParhaodd y gostyngiad hyn drwy’r Ugeinfed Ganrif am sawl rheswm:\n• patrymau ymfudo o ardaloedd gwledig i ardaloedd trefol i chwilio am waith\n• mewnfudiad siaradwyr Saesneg i ardaloedd gwledig\n• mwy a mwy o gyfryngau newyddion ac adloniant, drwy gyfrwng y Saesneg\n• datblygiad cymdeithas sy'n gyffredinol yn fwy seciwlar, yn arwain at leihad dylanwad y capeli - canolbwynt llawer o weithgareddau Cymraeg traddodiadol.\nMae Cyfrifiad 2001 yn dangos fod 20.8% o boblogaeth Cymru'n dweud eu bod yn gallu siarad Cymraeg. Gellir gweld dadansoddiadau, mapiau a phapurau briffio am gyfrifiad 2001 ar lyfrgell gyhoeddiadau'r wefan hon. Bydd y Cyfrifiad nesaf yn 2011 ac mae’n debygol y bydd y canlyniadau’n cael eu cyhoeddi yn ystod 2013.\nMae mwy o wybodaeth am ddatblygiad yr iaith ar gael ar wefan Hanes y Gymraeg y BBC.\nHanes y Gymraeg (2008)\nYr iaith o'r cychwyn\nIaith Geltaidd yw'r Gymraeg, sy'n perthyn yn agos i'r Gernyweg a'r Llydaweg. Mae'r Gymraeg sy’n cael ei siarad heddiw yn ddatblygiad uniongyrchol i iaith y chweched ganrif.\nYchydig iawn o enghreifftiau ysgrifenedig o Gymraeg Cynnar sy’n bodoli heddiw, gyda'r cynharaf yn dyddio o ganol y nawfed ganrif. Gwelir nodweddion Hen Gymraeg yng ngwaith y Cynfeirdd, sy'n dyddio o ddiwedd y chweched ganrif, er fod y llawysgrifau'n llawer mwy diweddar.\nCanu Aneirin yw'r enwocaf o’r rhain, ac er mai Cymraeg yw iaith y gwaith, fe'i cyfansoddwyd yn ne'r Alban a gogledd Lloegr, lle 'roedd y Gymraeg yn cael ei siarad ar y pryd.\nYn ddi-os, un o weithiau enwocaf llenyddiaeth Cymru yw'r Mabinogi – cyfres o straeon a gofnodwyd rhywbryd rhwng 1050 a 1170, ond sydd, yn llawer hŷn na hynny, gan iddynt gael eu pasio o genhedlaeth i genhedlaeth yn null y Cyfarwydd – yr adroddwr straeon – dros gyfnod o ganrifoedd.\nEr mai'r pedair stori sy'n creu Pedair Cainc y Mabinogi – Pwyll Pendefig Dyfed, Branwen ferch Llŷr, Manawydan, a Math fab Mathonwy – yw’r enwocaf o'r gyfres, ceir nifer o straeon eraill, gan gynnwys Iarlles y Ffynnon, Breuddwyd Rhonabwy a Culhwch ac Olwen.\nY Gymraeg 1200 - 1600\nFelly, erbyn y cyfnod Normanaidd cynnar, 'roedd llawer o enghreifftiau o lenyddiaeth Cymraeg ar gael, yn enwedig wrth i hen straeon a barddoniaeth, a basiwyd o genhedlaeth i genhedlaeth gael eu cofnodi'n barhaol.\n'Roedd hwn yn gyfnod pwysig o ran barddoniaeth Gymraeg, gyda mân arglwyddi a thywysogion ym mhob rhan o Gymru yn noddi beirdd yn eu llys. Gwaith y beirdd oedd cynhyrchu cerddi mawl i'r tywysogion a'r arglwyddi, gan ddisgrifio'u dewrder ar faes y gad. 'Beirdd yr Uchelwyr' yw'r enw a roddir ar y Beirdd hyn.\nYn dilyn goresgyn byddin Llywelyn ap Gruffudd, parhaodd y traddodiad o noddi beirdd ymysg yr uchelwyr, ac yn ddi-os, yr enwocaf o feirdd y cyfnod oedd Dafydd ap Gwilym.\n'Roedd ei farddoniaeth llawn hiwmor yn chwa o awyr iach mewn cyfnod anodd yn hanes Cymru. Yn wahanol i'r Gogynfeirdd, serch a natur oedd prif fyrdwn gwaith Dafydd ap Gwilym, ac mae’i waith yn parhau'n boblogaidd, nid yn unig yn y Gymraeg, ond mewn cyfieithiadau i nifer o ieithoedd eraill.\nEr i siaradwyr Saesneg a Ffrangeg lifo i Gymru yn ystod y cyfnod hwn, Cymraeg oedd prif iaith Cymru trwy gydol y canol oesoedd, gyda nifer fawr o’r boblogaeth yn uniaith Gymraeg. 'Roedd gan wahanol ardaloedd o Gymru eu tafodiaith eu hunain – er enghraifft Gwyndoleg yn ardal Gwynedd, a Gwenhwyseg yn ardal Gwent.\nDeddfau Uno 1536 a 1542\nGwelwyd newid mawr yn y defnydd swyddogol o'r Gymraeg yn dilyn pasio Deddfau Uno 1536 a 1542, ac yn wir, ni welwyd yr iaith yn cael ei defnyddio’n swyddogol eto, tan ar ôl pasio Deddf Llysoedd Cymru yn 1942.\nBwriad y Ddeddf Uno oedd gwneud Cymru'n rhan o Loegr, a thrwy hynny, deddfwyd mai Saesneg fyddai iaith cyfraith a gweinyddiaeth yng Nghymru, ac na fyddai modd i unrhyw berson uniaith Gymraeg ddal swydd gyhoeddus o hyn ymlaen. Er na chafodd yr iaith ei gwahardd gan y ddeddf, collodd y Gymraeg ei statws, ac arweiniodd hyn at ganrifoedd o farwolaeth ieithyddol.\nByddai'r iaith Gymraeg wedi bod mewn perygl dirfawr yn ystod y cyfnod Tuduraidd, oni bai am un datblygiad a digwyddiad hynod bwysig ar ddiwedd yr unfed ganrif ar bymtheg, a sicrhaodd Gymraeg ysgrifenedig safonol.\nCyfieithwyd y Beibl i'r Gymraeg gan yr Esgob William Morgan o Lanrhaeadr-ym-Mochnant, a chan fod Cymru'n wlad lle ‘roedd crefydd yn rhan bwysig o fywyd y boblogaeth, bu hyn yn hwb mawr i'r iaith. Felly, er mai Saesneg oedd iaith busnes swyddogol yng Nghymru, sicrhaodd cyfieithu'r Beibl mai Cymraeg oedd iaith crefydd ac addoli ar lawr gwlad.\nY Gymraeg o 1600 - 1900\nErbyn diwedd yr ail ganrif ar bymtheg a dechrau'r ddeunawfed ganrif, 'roedd nifer fawr o bobl gyffredin Cymru wedi troi'u cefnau ar yr eglwys, ac yn addoli yn y capeli anghydffurfiol, a oedd yn prysur ddatblygu ym mhob rhan o Gymru. Daeth y capel yn ganolbwynt i fywyd Cymraeg y cyfnod.\nBu hwn hefyd yn gyfnod prysur ym maes llenyddiaeth Gymraeg, gyda chyhoeddi gweithiau megis Gweledigaetheu y Bardd Cwsc gan Ellis Wynne, a Cannwyll y Cymru gan y Ficer Prichard. Llyfr poblogaidd a phwysig arall a gyhoeddwyd yn ystod y cyfnod hwn oedd cyfrol Theophilus Evans, Drych y Prif Oesoedd, cyfrol yn olrhain hanes Cymru drwy'r oesoedd, ac erbyn 1900 'roedd y gyfrol wedi’i hail argraffu o leiaf ugain o weithiau.\nYn sgil datblygiadau yn y maes cyhoeddi yn y Gymraeg a'r Saesneg, daeth llythrennedd yn fwy fwy pwysig i bobl gyffredin ar hyd a lled Cymru a gweddill Prydain, a bu'r Ysgol Sul ynghyd â'r ysgolion cylchynol a ddatblygwyd gan Griffith Jones Llanddowror, yn hwb mawr i lythrennedd, wrth i fwy a mwy o bobl Cymru ddysgu darllen y Beibl a chyfrolau crefyddol eraill.\nCyhoeddwyd dros 2500 o lyfrau Cymraeg yn ystod y ddeunawfed ganrif yn unig, i ymateb i alw pobl Cymru am ddeunydd i'w ddarllen.\nGwelodd y Chwyldro Diwydiannol ar ddechrau'r bedwaredd ganrif ar bymtheg newid eto yn yr iaith yng Nghymru. Ar ddechrau'r ganrif, 'roedd 80% o bobl Cymru yn siarad Cymraeg, ond dyma'r cyfnod pan welwyd Saesneg yn dod yn brif iaith rhai rhannau o'r wlad.\nGwelwyd mewnlifiad mawr i ardaloedd diwydiannol y de yn ystod y cyfnod hwn, a chafodd hyn effaith mawr ar yr iaith yng Nghymru dros y blynyddoedd canlynol, gan fod nifer siaradwyr Cymraeg wedi gostwng o 80% o’r boblogaeth i 50% erbyn diwedd y ganrif.\nY Gymraeg hyd Heddiw\nAr ddechrau'r 20fed ganrif, roedd bron i hanner poblogaeth Cymru yn siarad Cymraeg. Cofnododd Cyfrifiad 1911 fod bron i filiwn o bobl yn eu hystyried eu hunain yn siaradwyr Cymraeg. Mae adroddiad am bob un cyfrifiad sydd wedi gofyn cwestiwn am y Gymraeg ar gael ar y wefan hon.\nErs hynny, syrthiodd nifer y siaradwyr Cymraeg yn gyson tan yn weddol ddiweddar, am nifer o resymau gwahanol, fel:\npatrymau ymfudo o ardaloedd gwledig i ardaloedd trefol i chwilio am waith\nmewnfudiad siaradwyr Saesneg i ardaloedd gwledig\nmwy a mwy o gyfryngau newyddion ac adloniant, drwy gyfrwng y Saesneg\ndatblygiad cymdeithas sy'n gyffredinol yn fwy seciwlar, yn arwain at leihad dylanwad y capeli, a fu'n ganolbwynt cymaint o weithgareddau Cymraeg traddodiadol\nArweiniodd y ffactorau hyn gyda'i gilydd at ddirywiad yr iaith mewn nifer o gymunedau a fu unwaith bron yn gwbl Gymraeg eu hiaith.\nErbyn 1991, er fod y nifer o bobl oedd yn gallu siarad yr iaith yn dal dros hanner miliwn (508,098), roedd hyn yn cynrychioli 18.7 y cant yn unig o'r boblogaeth.\nAm resymau technegol yn ymwneud â'r ffordd y mae canlyniadau gwahanol Gyfrifiadau'n cael eu cyflwyno, nid yw'n hawdd cymharu canlyniadau 1991 â'r rhai cynharach. Serch hynny, gellir cymharu canlyniadau 1981 a 1991, ac ar sail hyn, mae canlyniadau 1991 a 2001 yn galonogol.\nYn fwyaf arwyddocaol, gwelwyd yng nghanlyniadau Cyfrifiad 1991 gynnydd yn y niferoedd a'r canran o bobl ifanc oedd yn gallu siarad Cymraeg - a phobl ifanc wrth gwrs yw dyfodol yr iaith. Parhaodd y duedd hon y tu hwnt i 1991 ac fe'i hadlewyrchir yng nghanfyddiadau Cyfrifiad 2001 a gyhoeddwyd yn 2003. Cofnododd y cyfrifiad hwn fod 20.8% o boblogaeth Cymru'n dweud eu bod yn gallu siarad Cymraeg. Rydym wedi dadansoddi'r Cyfrifiad hwn yn fanwl ac mae'r dadansoddiadau, yn fapiau a phapurau briffio ar gael yn llyfrgell gyhoeddiadau'r wefan hon.


Llesiant Delta yw ein gwasanaeth Gwybodaeth, Cyngor a Chymorth. Ffoniwch Llesiant Delta os bydd angen i chi drafod eich anghenion, angen mwy o wybodaeth neu gwblhau asesiad dros y ffôn.\nMae Llesiant Delta ar agor 24 awr y dydd, 7 niwrnod yr wythnos.\nGallwch cysylltu a Llesiant Delta fel a ganlyn:\n*Drwy ffonio: 0300 333 2222\nDrwy defnyddio'r ffurflen ar-lein ddiogel. Mae'r ffurflen hon ar gyfer oedolion (dros 18 oed) a all fod ag angen cymorth gofal cymdeithasol. Os gwelwch yn dda peidiwch â defnyddio'r ffurflen atgyfeirio ar-lein ar gyfer ymholiadau brys neu argyfwng.\nNeges destun: 0789 2345678\nOs ydych mewn perygl o niwed , neu yn pryderu bod rhywun rydych yn adnabod fod mewn perygl o niwed dylech:\nFfoniwch 999 os oes angen cymorth ar unwaith.\n*Llesiant Delta ar 0300 333 2222 ( 24 awr ar gael, 7 diwrnod yr wythnos)


Mae’r awdurdod yn darparu’r gwasanaethau canolog canlynol ar gyfer plant, teuluoedd ac ysgolion.\nGwasanaeth Seicoleg Addysgol (GSA)\nMae’r Gwasanaeth Seicoleg Addysgol yn cefnogi plant a phobl ifanc o 0 i 19 mlwydd oed.\nSwyddogaeth y Gwasanaeth Seicoleg Addysgol yw helpu i godi deilliannau addysg a hwyluso cynhwysiant addysgol drwy ddefnyddio seicoleg.\nGellir ymrannu gwaith seicolegwyr addysgol yr awdurdod yn bum prif gategori:\ncefnogi datblygiad ac addysg plant;\ncefnogi ysgolion wrth iddynt geisio gwella;\nhelpu’r awdurdod i feddwl am gynllunio darpariaeth a pholisi ar gyfer y dyfodol;\ncyfrannu at adnabod anghenion yn gynnar; a\ngwaith asesu statudol.\nMae seicolegwyr addysgol Ceredigion yn defnyddio dull gweithio gyda staff ysgolion a rhieni sy’n canolbwyntio ar ganfod atebion. Mae hyn yn golygu defnyddio model ymgynghori lle mae’r seicolegwr ac aelodau staff, yn ogystal â rhieni a disgyblion lle bo hynny’n briodol, yn cydweithio er mwyn:\nnodi meysydd lle mae strategaethau presennol yn llwyddo;\nnodi meysydd a fyddai’n elwa o ddatblygiad pellach; a\nllunio strategaethau posibl i hwyluso datblygiad neu newid.\nMae’r Gwasanaeth Seicoleg Addysgol hefyd ar gael i ddarparu cyrsiau hyfforddi i staff ysgolion ac i gynnal gwaith prosiect neu ymchwil seicolegol.\nMae athrawon ymgynghorol yn gweithio gyda phlant a phobl ifanc 0 -19 oed sydd ag AAA/ADY o fewn yr awdurdod er mwyn sicrhau eu bod yn cael y cyfleoedd gorau i gyrraedd eu potensial unigol.\nSwyddogaeth Athrawon Ymgynghorol yw\nhwyluso cynhwysiant addysgol o fewn lleoliadau prif ffrwd;\ncefnogi ysgolion i godi deilliannau addysgol y disgyblion i gyd; a\ndarparu hyfforddiant a chefnogaeth er mwyn cynyddu capasiti ysgolion i fynd i’r afael ag anghenion disgyblion sydd ag AAA/ADY.\nMae eu gwaith yn cynnwys:\ncydweithio’n agos â Swyddogion Gwella Ysgol er mwyn adnabod a mynd i’r afael â meysydd lle mae anghenion addysgol neu reolaethol;\ndarparu cyngor ac arweiniad ar reoli darpariaeth AAA/ADY;\ncefnogi ysgolion i adnabod angen plentyn neu berson ifanc yn gynnar;\ncynghori, modelu, monitro ac adrodd ar strategaethau ymyrryd effeithiol;\nrhoi arweiniad a darparu adnoddau addas ar gyfer yr unigolyn a’r ysgol gyfan;\ncynnig hyfforddiant i ysgolion cyfan, grwpiau neu unigolion yn gyffredinol neu ar feysydd dysgu penodol;\ncefnogi rhieni drwy ddarparu cyngor a gwybodaeth berthnasol;\ncydlynu a monitro gwaith staff cefnogi canolog (LABSSA & SALTSA); a\ngweithio’n gydweithredol ar fentrau a phrosesau sirol/cenedlaethol gyda’r bwriad o ‘gau’r bwlch’ a gwella deilliannau’r disgyblion i gyd.\nCynorthwywyr Cymorth Dysgu a Sgiliau Sylfaenol (LABSSA)\nCynorthwywyr Cymorth Dysgu a Sgiliau Sylfaenol yw LABSSAs. Mae’r rhain yn gynorthwywyr dysgu sy’n cael eu cyflogi’n ganolog ac sy’n gweithio ar draws yr holl leoliadau addysgol yng Ngheredigion (cynradd, uwchradd ac arbenigol). Eu swyddogaeth yw gweithio gyda disgyblion sydd ag anghenion dysgu a/neu sgiliau sylfaenol gwan yn ogystal â staff ysgolion (Cydlynwyr AAA/ADY a chynorthwywyr dysgu) er mwyn gwella sgiliau llythrennedd a rhifedd ac is-fedrau dysgu cyffredinol, gan gynnwys bwydo sgiliau iaith a chyfathrebu trwy raglenni ymyrraeth effeithiol.\nYn ystod ymweliadau wythnosol ag ysgolion, maent yn modelu gweithgareddau ac adnoddau priodol er mwyn hybu sgiliau llythrennedd a/neu rifedd unigolion a grwpiau o ddisgyblion sydd wedi’u hadnabod fel rhai sydd angen cymorth ychwanegol. Disgwylir i aelod o staff yr ysgol gysgodi gwaith y LABSSA. Dros amser, mae’r cyfrifoldeb am arwain y sesiynau ymyrryd yn trosglwyddo’n raddol i staff yr ysgol, gyda’r LABSSA yn arsylwi ac yn cynorthwyo, hyd nes bod staff yr ysgol yn ddigon hyderus a medrus i allu cynnal yr ymyrraeth hon yn annibynnol. Mae ymweliadau tymhorol â’r ysgolion hyn, er mwyn darparu cymorth a gwaith modelu parhaus wrth i sgiliau disgyblion ddatblygu, yn rhan o’u rôl hefyd.\nMae’r LABSSAs hefyd yn cyfrannu at hyfforddiant staff yn ystod cyrsiau ar raglenni ymyrryd penodol Ceredigion ac yn rhoi cefnogaeth i staff newydd eu hyfforddi.\nMae’r ymyriadau llythrennedd a rhifedd a gefnogir gan LABSSAs yn cynnwys:\nSATPIN ar gyfer datblygu sgiliau llythrennedd Saesneg cynnar;\nTRANDEP ar gyfer datblygu sgiliau llythrennedd Cymraeg cynnar;\nCatch Up ar gyfer datblygu sgiliau darllen Saesneg;\nDyfal Donc ar gyfer datblygu sgiliau darllen Cymraeg;\nGeiriaduron Personol ar gyfer datblygu sgiliau sillafu Cymraeg neu Saesneg;\nSAFMEDS ar gyfer datblygu’r gallu i adnabod geiriau amlder uchel sy’n ‘anodd’ gan nad ydynt yn dilyn rheolau ffoneg rheolaidd;\nCyfrif Ceredigion ar gyfer datblygu ymwybyddiaeth o rif a sgiliau rhifedd cynnar.\nCynorthwywyr Cymorth Therapi Lleferydd ac Iaith (SALTSA)\nMae SALTSAs yn gynorthwywyr cymorth therapi iaith a lleferydd. Maent yn gynorthwywyr dysgu sy’n cael eu cyflogi’n ganolog ac sy’n gweithio ar draws holl ysgolion cynradd Ceredigion. Eu swyddogaeth yw cynnal nifer o ymweliadau wythnosol ag ysgolion penodol a gweithio ar sail un-i-un gyda disgyblion y nodwyd gan yr Adran Therapi Iaith a Lleferydd fel disgyblion sydd ag anawsterau iaith a lleferydd sylweddol.\nMae’r SALTSAs yn gweithio’n agos iawn gyda’r Therapyddion Iaith a Lleferydd sy’n gyfrifol am lunio’u hamserlenni a’r rhaglenni Therapi Iaith a Lleferydd ar gyfer y plant unigol y byddant yn gweithio â nhw. Caiff y plant eu hadolygu’n rheolaidd a bydd y rhaglenni’n cael eu haddasu yn ôl yr angen. Gellir cyflenwi’r ddarpariaeth benodol hon am uchafswm o 2 flynedd, yn dibynnu ar gynnydd y plentyn.\nNid yw SALTSAs yn gweithio gyda phlant oed uwchradd.\nCydlynydd Grwpiau Sgiliau Cymdeithasol\nMae hon yn swyddogaeth arbenigol un diwrnod yr wythnos ar gyfer cynorthwywyr dysgu sy’n cael eu cyflogi’n ganolog. Mae hyn yn golygu hyfforddi a chefnogi staff i sefydlu grwpiau Sgiliau Cymdeithasol o fewn eu hysgolion ar lefel cynradd ac uwchradd. Caiff yr ysgolion hyn eu hadnabod gan y Gwasanaeth Therapi Iaith a Lleferydd mewn cydweithrediad â’r Awdurdod Lleol.\nGwasanaeth Cefnogi Ymddygiad/Uned Cyfeirio Disgyblion (PRU)\nGwasanaeth Cefnogi Ymddygiad a Lles Ceredigion yw gwasanaeth allgymorth Uned Cyfeirio Disgyblion Ceredigion. Ei nod yw gweithio mewn partneriaeth gyda’r gymuned ysgol gyfan a chydweithwyr amlasiantaeth, er mwyn sicrhau’r deilliannau gorau posibl o ran ymddygiad a llesiant ymhlith y dysgwyr i gyd, fel bod addysgu a dysgu effeithiol yn gallu digwydd ar draws holl leoliadau prif ffrwd Cynradd ac Uwchradd Ceredigion.\nRydym yn anelu at alluogi ac uwchsgilio’r staff i gyd drwy gyfrwng modelu, rhannu arfer da a hyfforddiant, er mwyn sicrhau cynhwysiant a gofal y dysgwyr mwyaf bregus yn ein Hawdurdod Lleol. Rydym yn gweithio’n agos â Phenaethiaid, Cydlynwyr Anghenion Addysgol Arbennig a Phenaethiaid Cynhwysiant er mwyn sicrhau bod y gefnogaeth a gynigir gan ein gwasanaeth yn cyfateb i anghenion yr ysgol a’r person ifanc yn ein gofal.\nNod Gwasanaeth Allgymorth Ymddygiad a Lles Uned Cyfeirio Disgyblion Ceredigion yw:\ncefnogi disgyblion unigol a chydlynu cefnogaeth amlasiantaeth o gwmpas y plentyn er mwyn sicrhau’r cynhwysiant a’r ddarpariaeth orau posib;\ncefnogi ac arwain athrawon unigol;\ndarparu hyfforddiant ysgol gyfan;\ndarparu hyfforddiant ar gyfer llywodraethwyr ac eraill sy’n gweithio gyda phlant; a\ncynnig cyswllt rhwng rhieni, ysgol a chydweithwyr aml-asiantaeth pan fo hynny’n briodol.\nCynorthwywyr Cymorth Cymdeithasol, Emosiynol ac Ymddygiad (SEBSA)\nMae swyddogaeth y Cynorthwywyr Cymorth Cymdeithasol, Emosiynol ac Ymddygiad yn cynnwys y canlynol:\nDarparu cymorth ac arweiniad yn y dosbarth ar gyfer disgyblion bregus a heriol unigol yn Unedau Cyfeirio Disgyblion Ceredigion a’r rhai sydd mewn lleoliadau prif ffrwd Cynradd ac Uwchradd;\nCefnogi llesiant disgyblion unigol drwy gyfrwng ymyriadau a rhaglenni sy’n rhoi pwyslais ar emosiynau ac ymddygiad, er mwyn galluogi disgyblion i gael eu cynnwys yn holl agweddau o fywyd ysgol;\nCefnogi disgyblion gyda’u pecynnau cwricwlaidd pwrpasol unigol er mwyn iddynt gyflawni’r deilliannau addysgol gorau posibl;\nDarparu cymorth ac arweiniad i athrawon dosbarth a staff cynorthwyol eraill, er mwyn rheoli ymddygiadau a sefyllfaoedd heriol mewn ffordd gynhwysol sy’n cyflawni anghenion y dysgwyr i gyd;\nHybu presenoldeb uchel, llesiant a deilliannau addysgol da a ffordd o fyw iach ymhlith yr holl ddisgyblion yn ein gofal;\nCyfrannu at gyfarfodydd adolygu ar lafar a thrwy adroddiadau ysgrifenedig a monitro cynnydd yn erbyn targedau dysgu ac ymddygiad unigol;\nModelu dulliau rheoli ymddygiad da yn ein holl leoliadau;\nCyfrannu at ddigwyddiadau hyfforddi staff ledled yr Awdurdod Lleol;\nGweithio o fewn trefniadau amlasiantaeth i sicrhau’r ddarpariaeth orau ar gyfer y disgyblion yn ein gofal.\nBydd y mwyafrif helaeth o blant sydd â nam ar eu clyw a’u golwg wedi cael eu cyfeirio at y tîm Synhwyraidd gan yr Awdurdod Iechyd cyn iddynt ddechrau yn yr ysgol. Bydd ymyriad a chymorth yn gallu dechrau pan wneir y diagnosis er mwyn sicrhau bod anghenion y plant a’u teulu’n cael eu diwallu.\nBydd cefnogaeth i’r plant hyn yn seiliedig ar y bartneriaeth rhwng y Gwasanaeth Seicoleg Addysgol, y Gwasanaeth Synhwyraidd, y Tîm Plant Anabl a Hywel Dda.\nBydd y Gwasanaeth Synhwyraidd yn sicrhau cyfranogiad rhieni ac asiantaethau allanol, gan gynnwys cyrff gwirfoddol, yn enwedig NDCS, RNID ac RNIB er mwyn rhoi’r cymorth mwyaf cyfannol posibl.\nCyn i’r plentyn ddechrau’r ysgol, bydd y Gwasanaeth Synhwyraidd yn cysylltu gyda’r Pennaeth a’r staff dysgu er mwyn paratoi ar gyfer dyfodiad y plentyn sydd â nam ar ei glyw neu ar ei olwg.\nBydd hyn yn cynnwys unrhyw adroddiadau neu wybodaeth am y plentyn a chyngor ynghylch yr amgylchedd ffisegol mwyaf buddiol i’r plentyn yn y dosbarth ac yn adeilad/lleoliad yr ysgol.\nMae’r Gwasanaeth Synhwyraidd yn cynnig cefnogaeth drwy:\nymweliadau allgymorth (cartrefi ac ysgolion);\ndarparu hyfforddiant a chefnogaeth ar gyfer staff ysgol;\ncynnig cymorth gydag apwyntiadau awdioleg ac adolygiadau;\ncysylltiadau ag asiantaethau eraill h.y. Gwasanaeth Iaith a Lleferydd, a’r Tîm Plant Anabl;\nmonitro targedau a chynnydd disgyblion;\ndarparu rhaglenni gwaith arbennig;\ndarparu cymorth mwy dwys a phenodol wedi’i deilwra ar gyfer anghenion y disgybl mewn canolfan adnoddau arbenigol lle bydd angen hynny.\nBydd Ceredigion yn ceisio cyflawni anghenion holl ddisgyblion sydd â Nam Synhwyraidd, boed y namau clyw a’r golwg hynny’n rhai ysgafn neu ddwys.\nMae’r Gwasanaeth Cynhwysiant Addysg yn cefnogi plant a phobl ifanc o oed ysgol statudol (5 i 16) er mwyn sicrhau eu bod manteisio’n llawn ar y cyfleoedd addysgol sydd ar gael mewn ysgolion a lleoliadau addysg yng Ngheredigion.\nMae’r Gwasanaeth Cynhwysiant Addysg yn ymwneud â phresenoldeb plant a phobl ifanc oed ysgol statudol sy’n ddisgyblion cofrestredig yn ysgolion Ceredigion; mae hyn yn cynnwys disgyblion sy’n cael eu haddysgu tu allan i leoliad prif ffrwd mewn Uned Cyfeirio Disgyblion neu heblaw yn yr ysgol gan yr Awdurdod Lleol (EOTAS).\nMae gwaith y Swyddogion Cynhwysiant Addysg (EIO) yn cynnwys:\nhybu presenoldeb rheolaidd plant yn yr ysgol neu ddarpariaeth addysgol arall;\nasesu anghenion disgyblion ag anghenion gwael, a gweithredu i wella hyn a chynnal eu llesiant;\ncynorthwyo’r gwaith o gyflenwi darpariaeth gwricwlaidd amgen;\nymgymryd â rôl arbenigol.\ngydweithio’n agos ac ysgolion er mwyn sicrhau bod ganddynt systemau cadarn yn eu lle i sicrhau presenoldeb da;\ncefnogi rhieni mewn perthynas â materion presenoldeb a materion perthnasol eraill;\nmonitro patrymau presenoldeb disgyblion unigol ac annog presenoldeb rheolaidd yn yr ysgol drwy ddefnyddio strategaethau priodol;\nymgymryd ag achosion gwaith dwys a darparu cyfleoedd i unigolion gael eu cefnogi/mentora gan yr EIO neu weithiwr proffesiynol priodol;\nlleoli a threfnu hyfforddiant neu ddarpariaeth addysgol amgen priodol i’r disgyblion hynny yng Nghyfnod Allweddol 4 pan fo ysgolion wedi nodi eu bod wedi “dadrithio”;\ncofnodi a dadansoddi data, gan roi sylw penodol i dargedau Llywodraeth Cymru a thargedau sirol ac ysgol, a chynnal cofnodion priodol ar gleientiaid a nodwyd; ac\nymgymryd â swyddogaeth arbenigol a fydd yn ychwanegu at effeithiolrwydd y gwasanaeth, fel monitro Addysg Ddewisol Gartref, cynrychiolaeth ar grŵp ymarferwyr Cyfiawnder Ieuenctid, y Tîm o Amgylch y Teulu a NEET (ddim mewn Addysg, Cyflogaeth na Hyfforddiant).\nTîm Gweinyddol AAA\nMae’r Tîm Gweinyddol AAA yn gyfrifol am gydlynu ymateb gwasanaethau arbenigol i atgyfeiriadau a wneir gan ysgolion, rhieni ac asiantaethau eraill i’r adran AAA.\nweithredu fel y pwynt cyswllt cyntaf sy’n darparu cefnogaeth/gwybodaeth i ysgolion a rhieni ynglŷn â darpariaeth i ddisgyblion sydd ag AAA/ADY;\ndilysu a monitro atgyfeiriadau gan ysgolion ac asiantaethau ategol;\ndyrannu tasgau i swyddogion cefnogi yn unol â’u meysydd arbenigedd;\nmonitro darpariaeth ac effeithiolrwydd y gefnogaeth;\natgyfeirio achosion cymhleth at y panel AAA/ADY a/neu’r Panel Anghenion Cymhleth;\nrheoli lleoliadau tu allan i’r sir o ran darpariaeth a chyllid;\ncynnal y system rheoli gwybodaeth am ddisgyblion a chynnal gofynion archwilio o ran disgyblion sydd ag AAA/ADY;\ncynnal asesiadau anghenion teithio ar gyfer disgyblion sydd ag AAA/ADY;\nrheoli’r broses Asesu Statudol a’r gweithdrefnau ar gyfer yr Adolygiadau Blynyddol; a\ncydlynu cyfarfodydd tîm AAA/Cynhwysiant.\nMae’r awdurdod yn addysgu’r plant a phobl ifanc sydd ag AAA bron i gyd naill ai o fewn eu hysgolion prif ffrwd lleol neu o fewn dosbarthiadau mwy arbenigol (gydag adnoddau) mewn ysgolion cynradd ac uwchradd penodol.\nNid oes gan Geredigion unrhyw Ysgolion Arbennig. Yn hytrach, rydym wedi ymrwymo i gefnogi a hyfforddi’r ysgolion i gyd i adnabod a diwallu anghenion eu disgyblion lle bo hynny’n bosibl.\nDosbarthiadau gydag adnoddau mewn ysgolion prif ffrwd\nMae dosbarthiadau gydag adnoddau yn darparu rhaglen o gefnogaeth hyblyg er mwyn galluogi disgyblion sydd ag anghenion mwy difrifol a chymhleth i gael mynediad at ddarpariaeth sy’n arbenigol ac yn lleol.\nMae’r dosbarthiadau hyn hefyd yn darparu gwasanaeth allgymorth i ysgolion lleol.\nMae’r awdurdod yn darparu dosbarthiadau gydag adnoddau mewn ysgolion prif ffrwd fel a ganlyn:\nPili Pala ac Enfys yn Ysgol Llwyn yr Eos (Cynradd)\nCanolfan y Don yn Ysgol Aberporth (Cynradd)\nCanolfan y Bont yn Ysgol Bro Pedr (Uwchradd)\nCanolfan Cefnogi Dysgu ym Mhenglais (Uwchradd)\nCanolfan y Môr yn Ysgol Uwchradd Aberaeron (Uwchradd)\nCanolfan y Bryn (Canolfan Adnoddau Clyw) ym Mhenglais (Uwchradd)\nUned Cyfeirio Disgyblion Ceredigion (PRU)\nYn ogystal, mae’r Awdurdod Lleol yn cynnal 4 uned (heb fod ynghlwm wrth ysgolion) sydd wedi’u cofrestru fel Unedau Cyfeirio Disgyblion (PRU) portffolio.\nCanolfan Eos 1: CA 2\nCanolfan Eos 2: CA 4\nCanolfan Bro Steffan: CA 3\nCanolfan Aeron: CA 4\nYstyrir bod pob un o’r disgyblion sy’n manteisio ar y ddarpariaeth hon angen cefnogaeth ymddygiadol, emosiynol a/neu gymdeithasol.\nGwneir y penderfyniad i leoli disgybl mewn canolfan adnoddau arbenigol gan yr Awdurdod Lleol.


dydd Gwener, Medi 12, 2014 - dydd Sadwrn, Tachwedd 29, 2014\nBeth ydych chi’n ei wybod am William Tell? Mae pawb yn gyfarwydd a’r dôn afaelgar a ddefnyddiwyd fel arwyddgan y Lone Ranger. Mae nifer hefyd yn gwybod am yr olygfa eiconig pan mae Tell yn gyrru saeth drwy afal ar ben ei fab. Ond mae llawer mwy i’r opera hon, hefyd. Os ydych yn chwilio am noson o arwriaeth i’ch ysbrydoli, stori ingol ar raddfa epig, cerddoriaeth ddyrchafol, setiau ysblennydd a gwisgoedd trawiadol, fe welwch fod William Tell yn taro’r nod gyda meistrolaeth tra chywir.\nMae opera olaf Rossini’n cyfuno’r elfen fythol boblogaidd o oresgyniad gan wlad dramor gydag enghreifftiau aruchel o obaith a llonyddwch. Er mai fel comedïwr y mae Rossini yn adnabyddus yn bennaf, yma mae’n dangos ei ochr ddifrifol gyda stori sy’n newid, yn troi ac yn procio ein hemosiynau. Bydd y cynhyrchiad hwn yn gosod gwisgoedd gwerinol a thraddodiadol y Swistir yn erbyn gwisgoedd swyddogol oeraidd a llwyd Awstria. Mae dilyniannau godidog bale a goreograffwyd yn ychwanegu at y gwrthgyferbyniad.\nMae ein harwr yn sefyll yn erbyn y tirwedd trwm a hudolus hwn. Fel canolbwynt dyhead diflino ei genedl, mae William Tell yn pwysleisio sut gall gwlad, unwaith y bydd yn feiddgar a pharod, ac yn union fel byd natur, orchfygu’r hyn sydd yn ei herbyn. Dim ond ennyd sydd ei hangen.\nHyd – tua phedair awr, gydag un egwyl\nCyd-gynhyrchiad â Grand Théâtre de Genève, Houston Grand Opera a Teatr Wielki, Warsaw\nCefnogir gan David Speller, WNO Bel Canto Syndicate a ffrindiau WNO.\nThe Bristol Hippodrome 15 Tach\nVenue Cymru, Llandudno 25 Hyd\nBirmingham Hippodrome 22 Tach\nCanolfan Mileniwm Cymru, Caerdydd 12 Medi - 4 Hyd\nNew Theatre Oxford 18 Hyd\nMayflower Theatre, Southampton 29 Tach\nArweinydd Carlo Rizzi (ac eithrio 18 Hydref) Andrew Greenwood (18 Hydref)\nCyfarwyddwr David Pountney\nCynllunydd Set Raimund Bauer\nCynllunydd Gwisgoedd Marie-Jeanne Lecca\nCynllunydd Goleuo Fabrice Kebour\nCoreograffydd Amir Hosseinpour\nWilliam Tell David Kempster\nArnold Barry Banks\nGesler Clive Bayley\nJemmy Fflur Wyn\nHedwige Leah-Marian Jones\nMelchthal / Walter Richard Wiegold\nRuodi Luciano Botelho\nRodolphe Nicky Spence\nLeuthold Aidan Smith\nTra bod y gwerinwyr yn mwynhau Gŵyl y Bugeiliaid ar ymyl y dŵr, mae William Tell y saethwr a’r badwr medrus yn sefyll ar wahân, yn gofidio fod y Swistir yn dal i gael ei ormesu gan Awstria. Yn ôl traddodiad Swisaidd, byddai eu harweinydd Melcthal, yn bendithio'r holl gyplau cariadus, ond mae e’n gadael yn ddig ar ôl ceryddu ei fab, Arnold, am ei fethiant i ddod o hyd i wraig. Mae Arnold yna’n datgelu ei gyfyng-gyngor: mae ef mewn cariad â Mathilde - chwaer Gessler y Llywodraethwr Awstriaidd milain - ond mae ef yn cael ei rwygo gan ei deyrngarwch tuag at ei wlad. Mae Arnold yn gadael yn llawn anobaith. Daw mab Tell, Jemmy yn fuddugol mewn cystadleuaeth saethyddiaeth, gan ddangos ei fod wedi etifeddu medr ei dad. Caiff y dathliadau eu tarfu gan ymddangosiad Leuthald, bugail sydd newydd ladd milwr Awstriaidd er mwyn amddiffyn enw da ei ferch. Mae Tell yn helpu Leuthald i ddianc rhag byddin Gessler drwy ei gludo ar draws y dyfroedd peryglus yn ei gwch. Ond, pan gyrhaedda’r milwyr Awstriaidd mae’r pentrefwyr yn gwrthod rhoi gwybodaeth am Tell ac felly mae Rudolphe y Cadlywydd Awstriaidd yn cymryd Melcthal yn garcharor.\nMae Arnold a Mathilde yn cyfarfod ac yn datgan eu cariad tuag at ei gilydd er gwaethaf y rhwystrau sy’n eu hwynebu. Gadawa Mathilde wrth weld Tell yn cyrraedd, mae Tell yn holi Arnold am ei gysylltiad bradwrus â Mathilde. Mae Arnold yn ymateb trwy gyhoeddi y bydd e’n ymladd dros yr Awstriaid, ond pan mae Tell yn dweud wrtho eu bod nhw wedi dienyddio ei dad, mae Arnold yn addunedu i ddial am ei farwolaeth. Mae Tell, Arnold a’u cyd gwladgarwr Swisaidd, Walter yn addunedu i ymladd dros annibyniaeth a daw milwyr i ymuno â hwy i ymladd i ryddhau eu cenedl o orthrwm.\nMae Arnold yn dweud wrth Mathilde mai ei brawd hi oedd yn gyfrifol am ddienyddiad ei dad, a'i fod ef wedi penderfynu aros er mwyn dial. Gyda gofid mawr mae Mathilde yn cyfaddef nad oes gobaith i’w cariad nhw. Ym marchnad Altdorf, mae Gessler yn llywyddu dros ddathliadau canmlwyddiant rheolaeth Awstria dros y Swistir. Mae e’n gosod ei het ar ben polyn ac yn gorchymyn y Swisiaid i foesymgrymu o’i flaen fel symbol o oruchafiaeth Ymerawdwr Awstria. Gwrthoda William Tell i ufuddhau a chaiff ei gosbi am hynny, ac am helpu Leuthald i ddianc. Mae Gessler yn gorchymun Tell i gymryd ei fwa a saeth a saethu afal sydd wedi’i osod ar ben Jemmy. Mae Tell yn cymryd dwy saeth, ond llwydda i saethu’r afal ar yr ymgais gyntaf, er mawr lawenydd i’w gydwladwyr ac i ddicter Gessler. Gofynna Gessler iddo beth oedd Tell yn bwriadu ei wneud gyda’r ail saeth, ymateb Tell yw ei fod wedi bwriadu lladd y Llywodraethwr petai’r saeth gyntaf wedi anafu ei fab. Mae Gessler yn gorchymyn i Tell a’i fab gael eu dienyddio, erfynia Mathilde ar ei brawd i beidio â llofruddio plentyn. Er gwaethaf y storm sy’n nesáu, mae Gessler yn cyhoeddi y bydd yn carcharu Tell yng nghastell Altdorf, cyn ei orfodi i lywio ei gwch ar draws y dyfroedd peryglus i Gaer Kusnac, lle y bydd yn cael ei daflu i mewn i’r dyfnderoedd dyfrllyd.\nMae Arnold yn benderfynol o barhau â’i fwriad o ddial ar Gessler a pherswadia ei gyd-ddynion i ymuno ag ef i geisio achub Tell. Daw Mathilde i ymuno â Hedwige, gwraig ofidus Tell a gyda’r merched eraill maen nhw’n penderfynu meddiannu’r castell lle mae Guillaume yn garcharor. Mae Jemmy mab Tell yna’n datgan fod Tell ar y cwch sydd ar ei ffordd i Kusnac, ond bod storm wyllt ar y llyn. Mae Hedwige wedi digalonni’n llwyr ac yn dechrau galaru am ei gŵr, ond yna daw’r cwch i’r golwg ar ôl i’r gwyntoedd cryfion newid ei gwrs. Cafodd Tell ei ryddhau o’i gadwyni er mwyn llywio’r cwch oddi ar y creigiau a llwyddodd i gyrraedd y lan yn ddiogel. Sylwa fod ei dŷ ar dân a chymryd hynny fel arwydd fod hi’n amser am wrthryfel, a chyn gynted ag y mae’n gweld Gessler mae’n ei saethu gyda’i fwa a’i saeth. Mae’r pentrefwyr yn poeni fod Castell Altdorf mewn dwylo Awstriaidd o hyd, ond mae Arnold yn cyrraedd gyda’i gydwladwyr ac yn cyhoeddi eu bod nhw wedi meddiannu’r castell. Mae Mathilde yn tyngu llw o deyrngarwch i’r Swisiaid ac wrth i’r storm dawelu o’r diwedd, mae’r gwladgarwyr Swisaidd yn dod ynghyd i ddathlu prydferthwch natur a’u rhyddid.\nDydd Gwener 12, dydd Sadwrn 20 Medi a ddydd Sadwrn 4 Hydref 5.30pm\nNos Iau 16 Hydref 6.15pm\nDydd Sadwrn 25 Hydref 3pm a 5.45pm\nDydd Gwener 15 Tachwedd 5pm\nDydd Sadwrn 22 Tachwedd 5.30pm\nDydd Sadwrn 29 Tachwedd 5pm\nOriel William Tell\nLluniau o William Tell.\nWilliam Tell rhagflas\nCanllaw i William Tell\nGwyliwch ein canllaw i William Tell.\nCerddoriaeth o William Tell.\nDyluniadau gwisgoedd gan Marie-Jeanne Lecca.


Y Gyfraith Weinyddol\nGF16220 or LA16220 or LA36220\nGF10110 or LA10110 or GF30110 or LA30110 or LA15710\nDarlithoedd 16 awr yn Saesneg.\nSeminarau / Tiwtorialau 3 awr. 3 x 1 awr yn Gymraeg.\nArholiad Semester 1.5 Awr Arhoiliad . Ni chaiff ymgeiswyr ddod a llyfrau, nodiadau na deunydd arall i mewn i'r arholiad. 100%\nArholiad Ailsefyll 1.5 Awr Arhoiliad . Ni chaiff ymgeiswyr ddod a llyfrau, nodiadau na deunydd arall i mewn i'r arholiad. 100%\nWrth gwblhau'r modiwl hwn yn llwyddiannus dylai myfyrwyr fod wedi sicrhau gwybodaeth a sgiliau sy'n berthnasol mewn cyd-destun cyfreithiol, megis;\nGwybodaeth am reoleiddio gweithgareddau gweinyddol ym Mhrydain.\nSgiliau darllen a dadansoddi deddfwriaeth allweddol ac achosion.\nDealltwriaeth o ffactorau cyd-destunol, megis y ddeinameg wleidyddol sy'n ffurfio rol a phwerau cyfreithiol y corff gweithredol.\nDylai myfyrwyr hefyd feithrin amrywiaeth o sgiliau trosglwyddadwy megis:\n- y gallu i ddarllen a deall deunyddiau cyfreithiol; gwell pwerau dadansoddi; sgiliau datrys problemau a'r gallu i lunio dadl gyfreithiol gydlynol.\n- dylai myfyrwyr ddatblygu sgiliau i gyfathrebu eu syniadau'n glir ac yn gryno drwy gymryd rhan mewn trafodaethau seminar a'r traethawd a asesir.\n- dylai ymarferion yn ystod y seminarau ddatblygu sgiliau gwaith tim gan gynnwys hunanymwybyddiaeth, hunanhyder a sgiliau rhyngbersonol.\nMae'r gyfraith weinyddol yn dod dan ymbarel eang Cyfraith Gyhoeddus. Mae'n ymwneud ag ymarfer grym y wladwriaeth, ac effaith gweithgareddau'r llywodraeth ar y dinesydd. Ers y 19eg ganrif mae rol llywodraeth wedi ehangu'n sylweddol ac erbyn heddiw gallwn weld bod y wladwriaeth yn ymwneud yn helaeth a'r mwyafrif o feysydd yn ein bywydau. Felly mae'r gyfraith weinyddol - sef y corff o gyfraith sy'n hwyluso llywodraeth ac yn ceisio rheoli ymarfer grym y wladwriaeth - yn ymwneud ag ystod gyfan o faterion gan gynnwys addysg, rhedeg carchardai, cynllunio, trafnidiaeth, y system budd-daliadau lles a llawer mwy. O bersbectif myfyriwr er enghraifft, mae'r grymoedd disgyblu sydd gan y brifysgol mewn perthynas a'i myfyrwyr, yn ogystal a pherthynas y myfyriwr a'r Cwmni Benthyciadau Myfyrwyr yn cael eu harwain gan egwyddorion y gyfraith weinyddol.\nYn ogystal a darparu gwybodaeth sylfaenol am y gyfraith weinyddol, amcan y modiwl hwn yw rhoi dealltwriaeth feirniadol i fyfyrwyr o feysydd dethol o weithgaredd llywodraethol y weinyddiaeth. Amcan allweddol o'r cwrs yw hybu diddordeb myfyrwyr yn yr hyn sy'n faes cyfreithiol hynod o berthnasol ac un sy'n symud yn gyflym.\nCyflenwi i fyfyrwyr yr wybodaeth a'r sgiliau yn y maes hwn o astudiaethau cyfreithiol y bydd eu hangen arnynt mewn gyrfa ym mhroffesiwn y gyfraith.\nDatblygu dealltwriaeth feirniadol o'r modd y mae'r gyfraith yn rheoleiddio ac yn hwyluso gweithgareddau llywodraeth.\nDatblygu dealltwriaeth feirniadol o'r modd yr ydym ni, fel dinasyddion, yn rhan o'r darlun fel y rhai a lywodraethir. Sut mae'r maes hwn o'r gyfraith yn hyrwyddo lles cymdeithas? Pa drefniadau sy'n bodoli i'n gwarchod ni pan aiff pethau o le?\nBydd y dysgu ar ffurf darlithoedd a seminarau.\nBydd darlithoedd yn cwmpasu materion allweddol ac yn darparu sail ar gyfer astudio annibynnol pellach. Caiff rhestrau darllen a nodiadau eu darparu i gefnogi'r rhaglen o ddarlithoedd. Bydd disgwyl i fyfyrwyr adeiladu ar yr hyn y byddant yn ei ddysgu yn ystod y darlithoedd er mwyn datblygu lefel dda o ddealltwriaeth o'r pwnc.\nBydd y seminarau yn gyfle i fyfyrwyr drafod pynciau pob darlith ac ymdrin ag unrhyw broblemau. Bydd cwestiynau neu dasgau penodol yn cael eu gosod cyn pob seminar a disgwylir i fyfyrwyr weithio'n annibynnol a pharatoi'n ddigonol ar gyfer y sesiynau hyn. Nod y seminarau yw hybu dealltwriaeth feirniadol a dysgu annibynnol, gan annog cyfranogiad gweithredol mewn gwaith grwp a datblygu hunanhyder.\nBydd y modiwl hwn yn cwmpasu pynciau megis\nNatur a diben y gyfraith weinyddol\nYr ystad weinyddol fodern - gwthio'r ffiniau'n ol ac esblygiad Rheolaeth Gyhoeddus Newydd.\nCyflwyniad i adolygiad barnwrol.\nTrefniadau cwyno anfarnwrol - system yr Ombwdsmon.\nRol llywodraeth leol.\nCraig, PP (2008) Administrative Law 6th ed. Sweet & Maxwell Chwilio Primo Leyland, Peter (2008) Textbook on Admninistrative Law 6th ed. Oxford University Press Chwilio Primo Wade, William (2009) Administrative Law 10th ed. Oxford University Press Chwilio Primo